open-index/open-wikipedia-markdown huggingface dataset:
అట్లాంటా హిందూ దేవాలయం

thumb|300x300px| ప్రాంగణంలో రెండు దేవాలయాల సమూహం
**అట్లాంటా హిందూ దేవాలయం**, జార్జియాలోని రివర్‌డేల్‌లో ఉన్న హిందూ దేవాలయం. మెట్రో అట్లాంటాలోని హిందువులు ప్రతినిత్యం ఇక్కడికి వస్తుంటారు.

## చరిత్ర
1970వ దశకం చివరిలో, అట్లాంటాలో ఒక హిందూ దేవాలయం నిర్మించాలని అక్కడి ప్రవాస భారతీయులు నిర్ణయించుకున్నారు. డా.ఎస్.పి. రెడ్డి, బి.కె. మోహన్, శైలేంద్ర, హరి ఉపాధ్యాయ, డా. వానపల్లి, ఎస్ ఐ నాయుడు, ఐ.జె. రెడ్డి తదితరులు కలిసి 1982లో ఒక అసోసియేషన్ ఏర్పాటుచేశారు. ప్రతి ఒక్కరూ $10,000 విరాళంగా అందించడంతోపాటు, మరికొంత డబ్బును సేకరించారు. దేవాలయ నిర్మాణంకోసం మిసెస్ జ్యువెల్ పి. క్విన్ నుండి భూమిని కొనుగోలు చేసారు. 1984, అక్టోబరు 14న దేవాలయ నిర్మాణం ప్రారంభమై కొద్దికాలంలోనే పూర్తయింది. సంపత్‌కుమార్ భట్టార్, దేవాలయ వాస్తుశిల్పి పద్మశ్రీ ముత్తయ్య స్తపతి ఆధ్వర్యంలో దేవాలయ నిర్మాణానికి సంబంధించిన ప్లానింగ్ తయారుచేశారు. 1990లో దక్షిణ భారత సంప్రదాయ శైలీలో ఈ దేవాలయం నిర్మించబడింది.

## నిర్మాణ శైలీ
ఇక్కడ వెంకటేశ్వరస్వామి, శివుడు ప్రధాన దేవుళ్ళుకాగా, ఈ దేవాలయ ప్రాంగణంలో ఇతర దేవతలకు మందిరాలు కూడా ఉన్నాయి.

## మూలాలు

## బయటి లింకులు

* 
* ఫేస్బుక్ పేజీ

వర్గం:హిందూ దేవాలయాలు, అమెరికా
వర్గం:1990 స్థాపితాలు
వర్గం:జార్జియా
కె. మీనాక్షి నాయుడు

**కొంక మీనాక్షి నాయుడు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఆదోని నియోజకవర్గం నుండి మూడుసార్లు ఎమ్మెల్యేగా పని చేశాడు.
## జననం, విద్యాభాస్యం
కె. మీనాక్షి నాయుడు 21 అక్టోబర్ 1951న ఆంధ్రప్రదేశ్ రాష్ట్రం, కర్నూలు జిల్లా,  ఆస్పరి మండలం, చిన్నహొత్తూరు గ్రామంలో కొంక ఆంజనేయ, నాగమ్మ దంపతులకు జన్మించాడు. ఆయన బిఏ వరకు చదువుకున్నాడు.
## రాజకీయ జీవితం
కె. మీనాక్షి నాయుడు 1975లో ఆదోని మార్కెట్ కమిటీ డైరక్టర్‌గా రాజకీయాల్లోకి వచ్చాడు. ఆయన 1977లో ఆదోని మున్సిపల్ ఎన్నికల్లో జనతాదళ్ పార్టీ నుండి పోటీ చేసి కౌన్సిలర్‌గా ఎన్నికై, 1983లో తెలుగుదేశం పార్టీలో చేరాడు.

## మూలాలు

వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2009)
కపిల్ మోహన్

**కపిల్ మోహన్** ఒక భారతీయ వ్యవస్థాపకుడు, ఘజియాబాద్ కేంద్రంగా ఉన్న బ్రూవర్, డిస్టిల్లర్ అయిన మోహన్ మీకిన్  ఛైర్మన్, మేనేజింగ్ డైరెక్టర్.  అతను విశిష్ట సేవా పతకాన్ని అందుకున్నాడు, భారత సాయుధ దళాల నుండి పదవీ విరమణ చేసే వరకు బ్రిగేడియర్ గా పనిచేశాడు. 

డాక్టరల్ డిగ్రీ (పిహెచ్ డి), ట్రేడ్ లింక్స్ ప్రైవేట్ లిమిటెడ్ (1956-1966) మాజీ మేనేజింగ్ డైరెక్టర్ అయిన మోహన్, ఆర్థోస్ బ్రూవరీస్ లిమిటెడ్, మోహన్ రాకీ స్ప్రింగ్ వాటర్ బ్రూవరీస్ లిమిటెడ్, సాగర్ షుగర్స్, అలైడ్ ప్రొడక్ట్స్ లిమిటెడ్, ఆర్.ఆర్.బి. ఎనర్జీ లిమిటెడ్, సోల్క్రోమ్ సిస్టమ్స్ ఇండియా లిమిటెడ్ వంటి ఇతర గ్రూపు కంపెనీలకు డైరెక్టర్ గా కూడా ఉన్నారు. మొహయాల్ వర్గానికి చెందిన జనరల్ మొహయాల్ సభ అనే సంస్థకు కూడా ఆయన పోషకుడు.  2010లో భారత ప్రభుత్వం ఆయనను పద్మశ్రీ తో సత్కరించింది. 

## వ్యక్తిగత జీవితం
మోహన్ పుష్ప మోహన్ ను వివాహం చేసుకున్నాడు.  వివిధ కంపెనీల రోజువారీ పనితీరును తన మేనల్లుళ్ళైన హేమంత్, వినయ్ మోహన్ లకు అప్పగించాడు.  అతను 6 జనవరి 2018 న కార్డియాక్ అరెస్ట్ కారణంగా మరణించాడు. 

## అవార్డులు

* పద్మశ్రీ (2010)
* విశిష్ట సేవా పతకం

## మూలాలు

వర్గం:1929 జననాలు
వర్గం:2018 మరణాలు
వర్గం:పద్మశ్రీ పురస్కార గ్రహీతలు
తెలంగాణ రాజకీయాలు

తెలంగాణ, 2014 జూన్ 2న భారతదేశ 29వ రాష్ట్రంగా ఏర్పాటయింది. ఉమ్మడి ఆంధ్రప్రదేశ్‌ భాగంగా ఉన్న తెలంగాణ, తెలంగాణ ఉద్యమంతో కొత్త రాష్ట్రంగా అవతరించింది. 2001 తర్వాత మలిదశ తెలంగాణ ఉద్యమానికి నాయకత్వం వహించిన తెలంగాణ రాష్ట్ర సమితి, ముఖ్యమంత్రి కె. చంద్రశేఖర్ రావు ఆధ్వర్యంలో తెలంగాణ శాసనసభలో ప్రభుత్వాన్ని ఏర్పాటు చేసింది.

## తెలంగాణ ఉద్యమం
తొలిదశ తెలంగాణ ఉద్యమంలో మర్రి చెన్నారెడ్డి, ఉద్యమ నాయకత్వంకోసం ''తెలంగాణ'' ప్రజాసమితి అనే పార్టీని ఏర్పాటుచేశారు. 1969 నవంబరులో, పార్టీలో చీలిక కారణంగా తెలంగాణ ఉద్యమం క్షీణించింది. రెండేళ్ళ తరువాత తెలంగాణ ప్రజాసమితి పార్టీని రద్దుచేసి మళ్ళీ కాంగ్రెస్‌ పార్టీలో చేరాడు.

కల్వకుంట్ల చంద్రశేఖర్ రావు 2001లో తెలంగాణ రాష్ట్ర సమితిని స్థాపించాడు. 2009, 2009 నవంబరున కాంగ్రెస్ పార్టీ తెలంగాణ బిల్లును పార్లమెంటులో ప్రవేశపెట్టాలని డిమాండ్ చేస్తూ చంద్రశేఖర్ రావు ఆమరణ నిరాహార దీక్ష ప్రారంభించాడు. దాంతో తెలంగాణవ్యాప్తంగా విద్యార్థి సంఘాలు, ఉద్యోగ సంఘాలు, వివిధ సంస్థలు ఉద్యమంలో పాల్గొన్నాయి. సమ్మెల కారణంగా చాలా ఆర్థిక కార్యకలాపాలను నిలిచిపోయినందున, భారతీయ జనతా పార్టీ మద్దతుతో 2014 ఫిబ్రవరి 18న లోక్‌సభ, రాజ్యసభ లలో తెలంగాణ బిల్లు ఆమోదించబడింది. 2014, మార్చి 4న భారత ప్రభుత్వం జూన్ 2ను తెలంగాణ ఆవిర్భావ దినోత్సవంగా ప్రకటించింది.

## ఎన్నికలు
ఉమ్మడి ఆంధ్రప్రదేశ్ రాష్ట్రంలో తెలంగాణ ఏర్పడటానికి కొంతకాలం ముందు 2014, ఏప్రిల్ 30న 2014 ఆంధ్ర ప్రదేశ్ శాసనసభ ఎన్నికలు జరిగాయి. 2014, మే 16న వెలువడిన ఫలితాలలో తెలంగాణా రాష్ట్ర సమితి తెలంగాణలో మొత్తం మెజారిటీ సాధించడంతో కేసీఆర్ తెలంగాణ రాష్ట్ర ముఖ్యమంత్రిగా 2014, జూన్ 2న తెలంగాణ ప్రభుత్వాన్ని ఏర్పాటుచేసింది. 2018 డిసెంబరు 7న జరిగిన 2018 తెలంగాణ శాసనసభ ఎన్నికలలో ఘనవిజయం సాధించి, డిసెంబరు 13న కేసీఆర్ ముఖ్యమంత్రిగా రెండవసారి పదవీబాధ్యతలు చేపట్టాడు.

భారత జాతీయ కాంగ్రెస్ ప్రధాన ప్రతిపక్ష పార్టీగా ఉండగా, ఆల్ ఇండియా మజ్లిస్-ఇ-ఇత్తెహాదుల్ ముస్లిమీన్, భారతీయ జనతా పార్టీ మొదలైనవి ఉన్నాయి.

## ప్రధాన రాజకీయ పార్టీలు
* తెలంగాణ రాష్ట్ర సమితి (భారత్ రాష్ట్ర సమితి)
* ఆల్ ఇండియా మజ్లిస్-ఇ-ఇత్తెహాదుల్ ముస్లిమీన్
* భారతీయ జనతా పార్టీ
* భారత జాతీయ కాంగ్రెస్
* తెలుగుదేశం పార్టీ
* తెలంగాణ జన సమితి
* కమ్యూనిస్ట్ పార్టీ ఆఫ్ ఇండియా
* ఆల్ ఇండియా ఫార్వర్డ్ బ్లాక్
* బహుజన్ సమాజ్ పార్టీ
* లోక్ సత్తా పార్టీ
* జనసేన పార్టీ

## ఇతర రాజకీయ పార్టీలు

* బహుజన కమ్యూనిస్టు పార్టీ

## మూలాలు

వర్గం:తెలంగాణ
వర్గం:రాజకీయాలు
బార్బడాస్‌లో హిందూమతం

బార్బడాస్‌లో హిందూమతం మైనారిటీ మతం. దేశ జనాభాలో హిందువులు 0.46% మంది ఉన్నారు. 

## జనాభా వివరాలు
1990 నాటికి బార్బడోస్ జనాభాలో హిందువులు 0.24% ఉన్నారు, ఇది 2000లో 0.34%కి పెరిగింది  2010 జనాభా లెక్కల ప్రకారం 0.46%కి పెరిగింది. 

బార్బడాస్‌లోని చాలా మంది హిందువులు సెయింట్ మైఖేల్, క్రైస్ట్ చర్చిలలో నివసిస్తున్నారు. బార్బడోస్ జనాభాలో తూర్పు భారతీయులు 1.3% ఉన్నప్పటికీ, 0.46% మాత్రమే హిందువులు. 

## సమకాలీన సమాజం
బార్బడాస్‌ లోని హిందువులు ప్రధానంగా కేవలం 80 సింధీ కుటుంబాల కు చెందినవారు. వారిలో ప్రతి ఒక్కరి ఇంట్లోనూ ఒక మందిరం ఉంటుంది. అనేక సంవత్సరాలుగా సింధీలు హిందూ మతాన్ని సజీవంగా ఉంచారు. వారు హిందూ దేవతలను, భగవద్గీత, గురు గ్రంథ్ సాహిబ్‌లను కూడా పూజిస్తారు. బార్బడాస్‌లోని మెజారిటీ హిందువులు బియాస్ మహారాజ్ చరణ్‌సింగ్‌జీ (పంజాబ్‌లోని అమృత్‌సర్ జిల్లా), శ్రీ సత్య సాయి బాబా లేదా సాధు వాస్వానీ అనుచరులు. వీరిలో చాలా మంది శాకాహారులు, మద్యపానం చెయ్యరు. 

సెయింట్ మైఖేల్‌ లోని వెల్చెస్‌లో హిందూ దేవాలయం ఉంది.  బార్బడాస్‌లోని హిందువులు హోలీ లేదా ఫాగ్వా వంటి హిందూ పండుగలను జరుపుకుంటారు. 

## ఇవి కూడా చూడండి

* పనామాలో హిందూమతం
* జమైకాలో హిందూమతం

## మూలాలు

వర్గం:దేశాల వారీగా హిందూమతం
బెలీజ్‌లో హిందూమతం

[thumb| [దేవనాగరి|దేవనాగరిలో "ఓం" గుర్తు]]
బెలీజ్‌‌లో హిందూ మతం మైనారిటీ విశ్వాసం. 2010 జనాభా లెక్కల ప్రకారం, బెలీజ్‌ జనాభాలో 0.2% హిందువులు . 

## జనాభా శాస్త్రం

అయితే, అసోసియేషన్ ఆఫ్ రిలిజియన్ డేటా ఆర్కైవ్స్ ప్రకారం 2005 నాటికి, 2.0% మంది హిందువులుగా గుర్తించారు.  ఇతర వనరుల ప్రకారం ఇది 2.3%. 

## చరిత్ర
బెలీజ్‌‌లోని హిందూ సమాజం ఎక్కువగా 1950లలో బెలీజ్‌ బ్రిటిష్ కాలనీగా ఉన్న సమయంలో వచ్చింది. సమాజంలో దాదాపు పూర్తిగా అందరూ సింధీలే. దానిలో కొన్ని సాంస్కృతిక భేదాలు ఉన్నాయి.

## వర్తమానం
బెలీజ్‌ జనాభాలో 3.9% భారతీయులు ఉన్నప్పటికీ, వారిలో ఎక్కువ మంది క్రైస్తవులు. దాదాపు 40% మంది ఇప్పటికీ హిందువులు. 

బెలీజ్‌లో రెండు హిందూ దేవాలయాలు ఉన్నాయి, ఒకటి బెలీజ్‌ నగరం లోను, రెండవది కొరోజల్ లోనూ (సుఖ్ శాంతి ఆలయం) ఉన్నాయి.   దీపావళి,  జన్మాష్టమి  వంటి పండుగలను హిందువులు ఈ ఆలయాల్లో జరుపుకుంటారు.

## మూలాలు

వర్గం:దేశాల వారీగా హిందూమతం
బల్గేరియాలో హిందూమతం

[thumb| [దేవనాగరి|దేవనాగరిలో "ఓం" గుర్తు]]
బల్గేరియాలో హిందూ మతం చిన్న మతం. బల్గేరియాలో హిందూమతం ఇస్కాన్ ద్వారా వ్యాపించింది. ఇస్కాన్ 1996 నుండి బల్గేరియాలో పనిచేస్తోంది.

## బల్గేరియాలో భారతీయులు
బల్గేరియాలో 141 మంది భారతీయులు నివసిస్తున్నారు.  దేశంలో హిందూ దేవాలయాలు లేవు. https://web.archive.org/web/20141226012259/http://indiandiaspora.nic.in/diasporapdf/chapter11.pdf

## బల్గేరియాలో రథయాత్ర
బల్గేరియాలో కృష్ణ భక్తులు జరుపుకునే ప్రధాన వైష్ణవ ఉత్సవాల్లో రథయాత్ర ఒకటి. దీనికి పొరుగున ఉన్న నార్త్‌ మాసిడోనియా, సెర్బియాల నుండి కూడా భక్తులు హాజరవుతారు.

బల్గేరియాలో మొదటి రథయాత్ర 1996లో నిర్వహించారు. 2008 మార్చి వరకు, బల్గేరియాలో పన్నెండు రథయాత్ర ఉత్సవాలు జరుపుకున్నారు. బల్గేరియన్ రథయాత్ర ఉత్సవం బాల్కన్‌ దేశాల్లో మొదటిది.

## మూలాలు

వర్గం:దేశాల వారీగా హిందూమతం
బ్రూనైలో హిందూమతం

thumb|300x300px| గ్రేటర్ ఇండియా, ఇండోస్పియర్, ఆగ్నేయాసియాలో హిందూమతం చారిత్రిక విస్తరణ.
బ్రూనైలోని హిందూ సమాజం దాదాపు మొత్తం భారతీయ సంతతికి చెందిన వారే. వీరు సుమారు కొన్ని వేలమంది ఉంటారు. బ్రూనైలో రెండు హిందూ దేవాలయాలు ఉన్నాయి. 2001 జనాభా లెక్కల ప్రకారం, హిందువులలో 124 మంది పౌరులు కాగా, మరో 91 మంది శాశ్వత నివాసులు. మిగిలిన వారు పౌరులు కాని వారు. 

మైనారిటీ జాతి తమిళులు హిందూ మతాన్ని ఆచరిస్తున్నారు.  వీరిలో ప్రధానంగా బ్రూనైలో పనిచేస్తున్న డాక్టర్లు, ఇంజనీర్లు కాగా మిగతావారు విద్యారంగంలో పనిచేసేవారు. ప్రొఫెసర్లు, ఉపాధ్యాయులు అలాగే పరిశోధనా సిబ్బంది వీరిలో ఉన్నారు. 

మైనారిటీ జాతి తమిళులు హిందూ మతాన్ని ఆచరిస్తున్నారు.  వీరిలో ప్రధానంగా బ్రూనైలో పనిచేస్తున్న డాక్టర్లు, ఇంజనీర్లు కాగా మిగతావారు విద్యారంగంలో పనిచేసేవారు. ప్రొఫెసర్లు, ఉపాధ్యాయులు అలాగే పరిశోధనా సిబ్బంది వీరిలో ఉన్నారు. 

## గూర్ఖా హిందువులు
బ్రూనైలోని బెలైట్‌లోని సెరియాలో నేపాల్ సంఘం ఉంది. ఇది బ్రిటీష్ ఆర్మీకి చెందిన బ్రిగేడ్ ఆఫ్ గూర్ఖాస్ సభ్యుల సమాజం. చారిత్రికంగా, వారు బ్రూనై స్వయంప్రతిపత్తిని సాధించడంలో దోహదపడ్డారు  

## బ్రూనై హిందూ సంక్షేమ బోర్డు
బ్రూనై హిందూ వెల్ఫేర్ బోర్డ్ సుమారు 3,000 మంది సభ్యులు కలిగిన 50 సంవత్సరాల పురాతన హిందూ మత సంస్థ. దేశంలో రెండు చిన్న హిందూ దేవాలయాలు ఉన్నాయి.  

## హిందూ దేవాలయం
దేశంలో రెండు హిందూ దేవాలయాలు ఉన్నప్పటికీ, బ్రూనై ప్రభుత్వంలో అధికారికంగా ఒకటి మాత్రమే నమోదైంది.  ఈ ఆలయం బ్రూనైలోని సెరియాలోని గూర్ఖా రెజిమెంట్ల భూభాగంలో ఉంది. ఈ హిందూ దేవాలయాన్ని స్థానిక హిందూ, బౌద్ధ సంఘాలు ప్రార్థన కోసం సందర్శిస్తారు.   

## మూలాలు

వర్గం:దేశాల వారీగా హిందూమతం
వర్గం:బ్రూనై
ఆర్మేనియాలో హిందూమతం

**హిందూమతం**, రిపబ్లిక్ ఆఫ్ ఆర్మేనియాలో ఒక మైనారిటీ మతం. ఆర్మేనియా తూర్పు ఐరోపా, పశ్చిమ ఆసియాల నడుమ ఉన్న దేశం. దీని సరిహద్దులలో పశ్చిమాన టర్కీ, ఉత్తరాన జార్జియా, తూర్పున అజర్‌బైజాన్, దక్షిణాన ఇరాన్, అజర్‌బైజాన్ కు చెందిన నక్షివాన్ ఎన్‌క్లేవ్లు మొదలైనవి ఉన్నాయి. అక్కడ అంతర్జాతీయ కృష్ణ చైతన్య సంఘం, భారతీయ విద్యార్థులు, ప్రవాసుల సమూహాలు హిందూమతాన్ని ఆచరిస్తున్నారు. అర్మేనియా సంస్కృతిలో స్వస్తిక్ వంటి కొన్ని చిహ్నాల ఉపయోగం చాలా పురాతనమైనది.

భారతీయ విద్యార్థులు ఆర్మేనియాలో విద్యాభ్యాసం చేయడానికి ప్రధాన కారణం, అంతర్జాతీయ ఖ్యాతి గడించిన మెడికల్ విద్యాసంస్థ ఇక్కడ ఉండడమే. 1957లో డిపార్ట్‌మెంట్ ఫర్ ఆర్మేనియన్ డయాస్పోరా స్థాపించబడి తరువాత విస్తరించబడింది. ఇది అంతర్జాతీయ వైద్య విద్యార్ధులకు గమ్యస్థానం అయింది. దీంతో మెడికల్ సిబ్బందిని ఆర్మేనియాకు మాత్రమే కాక పొరుగున ఉన్న ఇరాన్, సిరియా, లెబనాన్, జార్జియా, ఇతరదేశాల వైద్య సంస్థలకు అందిస్తోంది. మన దేశంలో ప్రైవేట్‌ మెడికల్‌ కాలేజీల్లో సీటు పొందాలంటే డొనేషన్లు పెద్ద మొత్తంలో ఉంటున్నాయి. దీంతో, విదేశాల్లో చదవడమే ఉచితంగా తోస్తోంది. ఇక్కడ భారతదేశం నుండి వెళ్ళే విద్యార్ధులతో పాటు నేపాల్, శ్రీలంక, అమెరికా, రష్యా వంటి దేశాల నుంచి వచ్చి వైద్యశాస్త్రం అధ్యయనం చేస్తున్నారు. దీంతో, ఈ మెడికల్ విద్యాసంస్థ వరల్డ్ డైరెక్టరీ ఆఫ్ మెడికల్ స్కూల్స్  ప్రచురణలలో గౌరవనీయమైన స్థానం దక్కించుకుంది.

## చరిత్ర
అనేక అంశాలలో ఉమ్మడి ఆసక్తులతో, భారతీయులు, అర్మేనియన్లు దాదాపు 4 వేల సంవత్సరాల క్రితం ఆర్థిక, సాంస్కృతిక సంబంధాలను ఏర్పరచుకున్నారు. క్రీస్తుపూర్వం 2వ శతాబ్దంలో భారతదేశం నుండి అర్మేనియాకు వలస వచ్చిన హిందూ వలసదారులకు సంబంధిచిన కాలనీలు ఎగువ యూఫ్రేట్స్ లో ఉండేవని చరిత్ర చెబుతోంది. జెనోబియస్ గ్లాక్ రచనల ప్రకారం, క్రీస్తుపూర్వం 149లో ఇద్దరు భారతీయ యువరాజులు, వారి కుటుంబాలు ఉజ్జయిని నుండి ఆర్మేనియాకు వెళ్ళారు. వారికి ఘన స్వాగతం పలికి అక్కడ వసతి కల్పించారు. వారు అష్టిశత్ లో హిందూ దేవతల కోసం ఒక ఆలయాన్ని నిర్మించారు. చివరికి, వారి సమాజం 20 గ్రామాలకు పెరిగింది. భారతదేశానికి అర్మేనియన్ పేరు అయిన హింద్కస్తాన్ అని పిలువబడింది. ఒకప్పుడు అర్మేనియాలో 15 వేల మందికి పైగా హిందువులు నివసించారు. క్రీ. శ. 301లో అర్మేనియాలో క్రైస్తవ మతం ప్రారంభమయ్యే వరకు హిందూ గ్రామాలు అభివృద్ధి చెందాయి.

## మతపరమైన సంస్థలు
ఇంటర్నేషనల్ సొసైటీ ఫర్ కృష్ణ కాన్షియస్నెస్ (ఇస్కాన్), ట్రాన్‌సెండెంటల్ మెడిటేషన్ సంస్థలు రెండూ ఆర్మేనియాలో చురుకుగా ఉన్నాయి. 1990లో ఇస్కాన్ మొదటిసారిగా ఆర్మేనియాలో అధికారికంగా మత సంస్థగా నమోదైంది. ఈ సంస్థకు అర్మేనియాలో 250 మంది సభ్యులు ఉన్నారు. ఇస్కాన్, గ్యుంరీ, వనడ్జోర్, యెఘెగ్నడ్జోర్, కపాన్, అష్టరాక్ పట్టణాల్లో సమ్మేళనాలు నిర్వహిస్తుంది.

## ఇవి కూడా చూడండి

* దేశాల వారీగా హిందూమతం
* అజర్‌బైజాన్‌లో హిందూమతం

## మూలాలు

వర్గం:దేశాల వారీగా హిందూమతం
వర్గం:ఆర్మేనియా
చెక్ రిపబ్లిక్‌లో హిందూమతం

[thumb| [ప్రాగ్|ప్రేగ్, చెక్‌లో హరే కృష్ణ సంగీత విద్వాంసులు]]
చెక్ రిపబ్లిక్‌లో హిందూ మతం మైనారిటీ మతం. జనాభాలో 0.023% హిందువులున్నారు.  హిందువులకు మూడు సంఘాలు ప్రాతినిధ్యం వహిస్తున్నాయి: చెక్ హిందూ రిలిజియస్ సొసైటీ, హరే కృష్ణ ఉద్యమం, విశ్వ నిర్మల ధర్మం. 

## చెక్ హిందూ రిలిజియస్ సొసైటీ
చెక్ హిందూమత సంఘం 2002 లో ఒక మత సంఘంగా నమోదైంది. 

## చెక్ రిపబ్లిక్‌లో ఇస్కాన్
2002 లో  హరే కృష్ణ ఉద్యమం అధికారికంగా గుర్తింపు పొందింది.  దీనికి దేశంలో నాలుగు దేవాలయాలు ఉన్నాయి. రిపబ్లిక్‌లో హరే కృష్ణకు 200 మంది భక్తులు ఉన్నారు.  హరే కృష్ణ ఉద్యమ సభ్యులు కల్ట్ లాంటి ప్రవర్తన కలిగి ఉన్నారనే ఆరోపణలు వచ్చాయి. 

## విశ్వ నిర్మల ధర్మం
2007లో, విశ్వ నిర్మల ధర్మం దేశంలో నమోదిత మత సంఘంగా మారింది. 

## జనాభా వివరాలు
చెక్ రిపబ్లిక్‌లోని హిందువుల జనాభా: 

## ఇవి కూడా చూడండి

* స్లోవేకియాలో హిందూమతం
* స్లోవేనియాలో హిందూమతం
* గ్వాడెలోప్‌లో హిందూమతం

## మూలాలు

వర్గం:దేశాల వారీగా హిందూమతం
గ్వాడలోప్‌లో హిందూమతం

**[[హిందూధర్మం|హిందూమతం]]** గ్వాడెలోప్‌లో మైనారిటీ మతం..గణాంకాల ప్రకారం, గ్వాడెలోప్‌లో 0.5% మంది హిందూ మతాన్ని ఆచరిస్తున్నారు. 

## దేవాలయాలు
బస్సే-టెర్రే లోను, ఇతర ప్రాంతాలలోనూ గణనీయమైన సంఖ్యలో హిందూ తమిళ దేవాలయాలు ఉన్నాయి.  బస్సే టెర్రేలోని చాంగిలో ద్రావిడ శైలిలో ఒక హిందూ దేవాలయం ఉంది.  గ్రాండే- టెర్రేలో గాస్చెట్‌లో మరొకటి ఉంది 

## జనాభా వివరాలు
గ్వాడెలోప్‌లో ఇండో-గ్వాడెలోపియన్లు దాదాపు 14% ఉన్నప్పటికీ,  వారిలో కొందరు మాత్రమే ఇప్పటికీ హిందువులుగా ఉన్నారు. ఇండో-గ్వాడెలోపియన్లలో ఎక్కువ మంది కాథలిక్కులే ఐనప్పటికీ వారు హిందూ దేవతలను కూడా ఆరాధిస్తారు. ఫ్రెంచ్ పార్లమెంట్‌లోని మొదటి ఇండో-గ్వాడెలోపియన్ సభ్యుడు ఎర్నెస్ట్ మౌటౌసామీ ఒక ఇంటర్వ్యూలో మాట్లాడుతూ, "మేము క్యాథలిక్‌లమే అయినప్పటికీ, మా ఇంట్లో ఇప్పటికీ హిందూ దేవుళ్ల చిత్రాలు ఉన్నాయి. మేము అన్ని క్రైస్తవ పండుగలను జరుపుకుంటాము కాని మేము దీపావళిని జరుపుకోము." 

## పునరుజ్జీవనం

## ఇవీ కూడా చూడండి

* మార్టినిక్‌లో హిందూమతం
* రీయూనియన్‌లో హిందూమతం
* ఫ్రాన్స్‌లో హిందూమతం

## మూలాలు

వర్గం:దేశాల వారీగా హిందూమతం
ఈస్ట్ టిమోర్‌లో హిందూమతం

**[[తూర్పు తిమోర్|తూర్పు తైమూర్‌లో]]** **హిందూ మతం** మైనారిటీ మతం. దాదాపుగా ఇక్కడి హిందువులందరూ బాలినీయ హిందూ మతాన్ని అనుసరిస్తారు.

## చరిత్ర
టిమోర్‌లో సాంప్రదాయిక హిందూ జనాభా లేదు. హిందువులు ప్రధానంగా ఇండోనేషియా ఆక్రమణ సమయంలో వచ్చిన బాలి నుండి వలస వచ్చినవారు. ఆక్రమణ ముగిసిన తరువాత, చాలా మంది హిందువులు దేశం విడిచి వెళ్ళిపోయారు.

## జనాభా వివరాలు
1992లో, తూర్పు తైమూర్ స్వాతంత్ర్యానికి ముందు హిందువులు జనాభాలో 0.5% ఉండేవారు.  ఆక్రమణ తర్వాత, తూర్పు తైమూర్‌లో హిందూమతం 0.1% కంటే దిగువకు పడిపోయింది. 2011 జనాభా లెక్కల ప్రకారం తూర్పు తైమూర్‌లో 195 మంది హిందువులు ఉన్నారు.  అయితే, 2015 జనాభా లెక్కల ప్రకారం హిందువుల సంఖ్యలో స్వల్పంగా పెరిగి 271 కి చేరుకుంది. 

## దేవాలయాలు
thumb| పుర గిరినాథ
పుర గిరినాథ తూర్పు తైమూర్‌లోని అతిపెద్ద బాలినీస్ హిందూ దేవాలయం.   ఇండోనేసియా ఆక్రమణల కాలంలో ఆలయాన్ని నిర్మించారు. ఇప్పుడు ఆలయం పూర్తిగా శిథిలావస్థకు చేరుకుంది,  అయినప్పటికీ ఇండోనేషియా నుండి కొంతమంది బాలినీయులు తూర్పు తైమూర్ ప్రభుత్వంతో కలిసి ఆలయాన్ని పునరుద్ధరించడానికి ప్రయత్నాలు ప్రారంభించారు. 

తమిళ హిందువుల పొంగల్ వేడుకను పుర గిరి నాథంలో జరుపుకుంటారు. 

## మూలాలు

వర్గం:దేశాల వారీగా హిందూమతం
సూరినామ్‌లో హిందూమతం

thumb| పారమారిబోలో ఆర్య దివాకర్ ఆలయం
సురినామ్‌లో హిందూ మతం రెండవ అతిపెద్ద మతం. ARDA ప్రకారం, 2015 నాటికి సురినామ్‌లో 1,29,440 మంది హిందువులు ఉన్నారు. జనాభాలో ఇది 23.15%.   పశ్చిమార్ధగోళంలో గయానా (24.8%) తర్వాత సురినామ్ లోనే ఎక్కువ మంది హిందువులు ఉన్నారు.

## చరిత్ర
thumb| 1900లో సురినామ్‌లో పండుగ దుస్తులు ధరించిన హిందూ మహిళ
సురినామ్‌లోని హిందువుల ప్రస్థానం గయానా, ట్రినిడాడ్ టొబాగోలతో స్థూలంగా సమాంతరంగా ఉంటుంది. డచ్చి, బ్రిటిషు వారు చేసుకున్న ప్రత్యేక ఏర్పాటు ద్వారా భారతీయ ఒప్పంద కార్మికులను వలస డచ్ గయానాకు పంపారు.  తేడా ఏమిటంటే, హిందూమతం పట్ల నెదర్లాండ్స్ వారు మరింత ఉదారవాద విధానాన్ని అవలంబించారు. తమ సంస్కృతిని అభివృద్ధి చేసుకోవడానికి అనుమతించారు. పటిష్టమైన కుల వ్యవస్థ లేకపోవడం, గీత, రామాయణాలను దాదాపు అందరూ చదవడం దీనికి ఉదాహరణలు.  

## జనాభా వివరాలు
ARDA ప్రకారం, 2015 నాటికి సురినామ్‌లో 1,29,440 మంది హిందువులు ఉన్నారు. దేశ జనాభాలో ఇది 23.15%   

### సంవత్సరానికి జనాభా

హిందువుల శాతం ప్రారంభంలో (1900 - 1930లు) పెరిగింది. 1930లు 1980ల మధ్య కొద్దిగా హెచ్చుతగ్గులకు లోనైంది. 20లలో (20%) స్థిరంగా ఉంది. 20వ శతాబ్దపు మొదటి అర్ధభాగంలో మతపరమైన జనాభాలో వచ్చిన మార్పులను వలసలు కారణం. 20వ శతాబ్దపు రెండవ భాగంలో, ప్రత్యేకించి 1970ల తర్వాత స్వాతంత్ర్యం (1975) వచ్చాక, 1980-1987లో సైనిక పాలన సమయంలోనూ నెదర్లాండ్స్‌కు పెద్ద ఎత్తున వలసలు రావడం వలన హిందువుల సంఖ్య క్షీణించింది. 

### జిల్లాల వారీగా జనాభా
thumb| జిల్లాల వారీగా హిందువుల పంపిణీ

## హిందూ తెగలు
2012 జనాభా లెక్కల ప్రకారం, సురినామీస్‌లో 18% మంది సనాతనీ హిందువులు, 3.1% ఆర్య సమాజీకులు. 1.2% మంది ఇతర హిందూ మతాన్ని అనుసరిస్తారు.

సురినామ్‌లో ఇస్కాన్ ఉనికి ఉంది. సురినామ్‌ను సందర్శించిన మొదటి హరే కృష్ణ భక్తులు 1980ల ప్రారంభంలో గయానా నుండి వచ్చారు. మొదటి కేంద్రం దాదాపు రెండు దశాబ్దాల క్రితం స్థాపించారు. ఇప్పుడు దేశంలోని రెండవ పెద్ద నగరమైన న్యూ నికెరీలో పెద్ద బోధనా కేంద్రం ఉంది. 

## జాతి
సురినామ్‌లోని మెజారిటీ హిందువులు తూర్పు భారతీయులు. మిశ్రమ జాతి ప్రజలు (3210 మంది), జావానీస్ సురినామీస్ (915 మంది) లోను హిందువులు ఉన్నారు. చైనీస్ సురినామీస్ (157 మంది), క్రియోల్ (142 మంది), మెరూన్ (84 మంది), స్వదేశీ ప్రజలు (83 మంది), ఆఫ్రో-సురినామీస్ (59 మంది)లో కూడా హిందువులున్నారు. 

## సమకాలీన సమాజం
thumb| శ్రీ విష్ణు మందిర్, పరమారిబో

### భాష
ఆంగ్లం మాట్లాడే పొరుగు గయానా హిందువులకు విరుద్ధంగా, సురినామీ హిందువులు సర్నామీ హిందుస్తానీ ఎక్కువగా మాట్లాడుతారు. ఇది భోజ్ పూరిలో ఒక మాండలికం. ట్రినిడాడ్, గయానా వంటి బ్రిటీష్ కాలనీల మాదిరిగా కాకుండా, ఇండో-కరేబియన్ జనాభాను తమ మాతృభాషలను విడిచిపెట్టమని డచ్చివారు బలవంతం చేయకపోవడమే దీనికి కారణం. ట్రినిడాడ్, గయానాల్లో  సాంస్కృతిక, మతపరమైన సంప్రదాయాలను తుడిచిపెట్టే క్రమంలో ఇంగ్లీషును నిర్బంధం చేసారు. 

### పండుగలు
సురినామ్‌లో దీపావళి, హోలీ జాతీయ సెలవులు. 

## ఇవి కూడా చూడండి

* ట్రినిడాడ్, టొబాగోలో హిందూమతం
* బెలిజ్‌లో హిందూమతం
* నెదర్లాండ్స్‌లో హిందూమతం
* గయానాలో హిందూమతం
* గ్వాడెలోప్‌లో హిందూమతం

## మూలాలు
వర్గం:దేశాల వారీగా హిందూమతం
వర్గం:సురినామ్
2022 ఐసీసీ పురుషుల టీ20 ప్రపంచ కప్

**2022 [[ఐసీసీ పురుషుల టీ20 ప్రపంచ కప్]]** ఎనిమిదవ పురుషుల టీ20 ప్రపంచ కప్ టోర్నమెంట్. ఈ టీ20 ప్రపంచకప్ అక్టోబర్ 16 నుండి నవంబర్ 13 వరకు ఆస్ట్రేలియాలో జరిగింది. టీ20 ప్ర‌పంచ‌క‌ప్‌-2022 అక్టోబర్ 16న మొదటి మ్యాచ్,  నవంబర్ 13న మెల్‌బోర్న్ వేదికగా ఫైనల్ మ్యాచ్ జరిగింది. టీ20 ప్రపంచకప్ షెడ్యూల్‌ను ఐసీసీ 21 జనవరి 2022న విడుదల చేసింది. టీ20 ప్ర‌పంచ‌క‌ప్‌-2022లో మొత్తం 16 జట్లతో 45 మ్యాచ్‌లు జరగనున్న ఈ మ్యాచ్‌లను ఆడిలైడ్‌, బ్రిస్బేన్‌, గీలాండ్‌, హోబ‌ర్ట్‌, మెల్‌బోర్న్‌, పెర్త్‌, సిడ్నీ వేదికల్లో నిర్వహించారు.
## జట్ల వివరాలు
*గ్రూప్ ఏ క్వాలిఫయర్స్‌ జట్లు : శ్రీలంక, నమీబియా, క్వాలిఫయర్ 2,  క్వాలిఫయర్ 3
*గ్రూప్ బీ క్వాలిఫయర్స్‌ జట్లు :  స్కాట్లాండ్, వెస్టిండీస్, క్వాలిఫయర్ 1 ,  క్వాలిఫయర్ 4
*గ్రూప్ 1: ఆఫ్ఘ‌నిస్థాన్, ఆస్ట్రేలియా, న్యూజిలాండ్, ఇంగ్లండ్, గ్రూప్ ఏ విజేత, గ్రూప్ బీ రన్నర్
*గ్రూప్ 2: భారత్‌, పాకిస్తాన్, దక్షిణాఫ్రికా, బంగ్లాదేశ్, గ్రూప్ బీ విజేత , గ్రూప్ ఏ రన్నర్
## మ్యాచ్ వేదికలు
టీ20 ప్రపంచకప్-2022 లో మెల్‌బోర్న్‌, హోబర్ట్, పెర్త్, బ్రిస్బేన్, అడిలైడ్, సిడ్నీ, గీలాంగ్ నగరాల్లో మ్యాచ్‌లు జరుగుతాయి. 

## మొదటి రౌండ్ మ్యాచ్ వివరాలు
టీ20 ప్రపంచ కప్-2022 అక్టోబర్ 16 నుంచి నవంబరు 13 వరకు నిర్వహించనున్నారు. మొత్తం 45 మ్యాచ్‌లు ఉంటాయి.
### గ్రూప్ A

----

----

----

----

### గ్రూప్ B

----

----

----

----

## సూపర్ 12
### గ్రూప్ 1

----

----

----

----

----

----

----

----

----

----

----

----

----

----

### గ్రూప్ 2

----

----

----

----

----

----

----

----

----

----

----

----

----

----

## నాక్ అవుట్  స్టేజి

### సెమి-ఫైనల్స్

----

### ఫైనల్

## ప్రైజ్ మనీ
*విజేత ఇంగ్లండ్‌కు - 13.84 కోట్ల రూపాయలు (భారత కరెన్సీ ప్రకారం)
* రన్నరప్‌ పాకిస్తాన్ జట్టుకు 7.4  కోట్ల రూపాయలు (భారత కరెన్సీ ప్రకారం)

## మూలాలు

వర్గం:క్రికెట్ ప్రపంచ కప్
వర్గం:2022
ఆరాంఘర్ ఫ్లైఓవర్

ఆరాంఘర్ హైదరాబాద్ నగరంలోని ప్రధాన రహదారుల్లో ఒకటి. ఆరాంఘర్ నుంచి జూపార్క్‌ వరకు నూతనంగా ఈ ఫ్లైఓవర్ ను తెలంగాణ ప్రభుత్వం నిర్మిస్తుంది. ఈ ఫ్లైఓవర్ నిర్మాణ పనులను 2023 మార్చి నెలాఖరులోగా పూర్తి చేసి ప్రజలకు అందుబాటులోకి తేవాలని ప్రభుత్వం నిర్ణయించగా నిధుల కొరత, సర్వీసు రోడ్డు భూసేకరణ ఆలస్యం కావడంతో చివరిగా 2025 డిసెంబర్ 6న ముఖ్యమంత్రి రేవంత్ రెడ్డి ఫ్లైఓవర్​ను ప్రారంభించాడు. 

జూపార్కు- ఆరాంఘర్‌ ప్లైఓవర్​కు దివంగత ప్రధాని డాక్టర్‌ మన్మోహన్‌సింగ్‌ పేరు పెడుతున్నట్లు సీఎం రేవంత్‌ ప్రకటించగా ఇందుకు సంబంధించిన ఉత్తర్వులు విడుదల చేయాలని పురపాలక శాఖ అధికారులను ఆదేశించారు.

## నిర్మాణ వివరాలు
ఆరాంఘర్ నుంచి జూపార్క్‌ వరకు ప్రారంభమయ్యే ఈ ఫ్లైఓవర్ ను 24 మీటర్ల వెడల్పుతో 6 లేన్లలో 4.08 కిలోమీటర్ల పొడవుతో 636.8 కోట్లతో స్టాటిజిక్‌ రోడ్‌ డెవలప్‌మెంట్‌ ప్రోగ్రాం (ఎస్‌ఆర్‌డీపీ) సౌజన్యంతో 2018లో నిర్మాణాన్ని ప్రారంభించారు. ఈ ఫ్లైఓవర్ వినియోగంలోకి వస్తే రాజీవ్ గాంధీ అంతర్జాతీయ విమానాశ్రయం వెళ్లే వారితోపాటు మహబూబ్‌నగర్‌ తదితర ప్రాంతాలకు వెళ్లే వారికి, జూపార్క్‌కు వచ్చే సందర్శకులకు, పాతబస్తీ వైపు వెళ్లే వాహనాలకు ప్రయాణం సులభతరం అవుతుంది.

## పనుల పరిశీలన
ఆరాంఘర్ నుండి జూపార్క్ వరకు 4.08 కిలోమీటర్ల నిర్మిస్తున్న ఫ్లైఓవర్ పనులను రాష్ట్ర ప్రభుత్వ కార్యదర్శి సోమేశ్ కుమార్ 2022 జనవరి 20న జీహెచ్‌ఎంసీ కమిషనర్‌ లోకే్‌షకుమార్‌, జీహెచ్ఎంసీ అధికారులు, సంబంధిత కాంట్రాక్టర్లతో కలిసి నిర్మాణ పనులను పరిశీలించాడు.
## ప్రారంభోత్సవం
ఆరాంఘర్‌ - జూపార్కు ప్లైఓవర్​కు 2021లో శంకుస్థాపన చేయగా, 2025 డిసెంబర్ 6న ముఖ్యమంత్రి రేవంత్ రెడ్డి ఫ్లైఓవర్​ను ప్రారంభించాడు. ఈ ఫ్లైఓవర్‌ కోసం ప్రభుత్వం రూ.799 కోట్లు ఖర్చుచేసింది. ఈ ఫ్లైఓవర్ హైదరాబాద్ నగరంలోని పీవీ నరసింహారావు ఫ్లైఓవర్ తర్వాత అత్యంత పొడవైనది. ఈ కార్యక్రమంలో తెలంగాణ రాష్ట్ర ఐటి, పరిశ్రమల శాఖామంత్రి దుదిళ్ల శ్రీధర్‌బాబు, ఎంపీ అసదుద్దీన్‌ ఒవైసీ, రాజ్యసభ సభ్యుడు అనిల్ కుమార్ యాదవ్, ఎమ్మెల్సీలు ఎగ్గే మల్లేశం, బొగ్గారపు దయానంద్, మీర్జా రహమత్ బేగ్, మీర్ అమీర్ అలీఖాన్, మేయర్ గద్వాల్ విజలయక్ష్మీ, డిప్యూటీ మేయర్‌ మోతె శ్రీలత శోభన్‌రెడ్డి తదితరులు పాల్గొన్నారు.

## మూలాలు

వర్గం:హైదరాబాదు రవాణా
వర్గం:తెలంగాణ రహదారులు
వర్గం:తెలంగాణ ప్రభుత్వ నిర్మాణాలు
వర్గం:హైదరాబాదులోని ఫ్లైఓవర్లు
బహదూర్‌పురా ఫ్లైఓవర్

**బహదూర్‌పురా** హైదరాబాద్ నగరంలోని ప్రధాన రహదారుల్లో ఒకటి. బహదూర్‌పురా జంక్షన్‌లో మల్టీ లెవల్‌ ఫ్లైఓవర్ గ్రేడ్‌ సపరేటర్‌ నిర్మాణ పనులను వ్యూహాత్మక రహదారుల అభివృద్ధి ప్రాజెక్టు (ఎస్‌.ఆర్‌.డి.పి)లో భాగంగా తెలంగాణ ప్రభుత్వం నిర్మించింది. 2022 ఏప్రిల్ 19న ఈ ఫ్లైఓవర్ ప్రారంభించబడింది.

## నిర్మాణ వివరాలు
బహదూర్‌పురా జంక్షన్‌ వద్ద ప్రారంభమయ్యే ఈ ఫ్లైఓవర్ ను 690 మీటర్లు పొడవుతో 6 లేన్లలో 69 కోట్లతో స్టాటిజిక్‌ రోడ్‌ డెవలప్‌మెంట్‌ ప్రోగ్రాం (ఎస్‌ఆర్‌డీపీ) సౌజన్యంతో 2018లో నిర్మాణాన్ని ప్రారంభించారు. ఈ ఫ్లైఓవర్ వినియోగంలోకి వస్తే రాజీవ్ గాంధీ అంతర్జాతీయ విమానాశ్రయం వెళ్లే వారితోపాటు మహబూబ్‌నగర్‌ తదితర ప్రాంతాలకు వెళ్లే వారికి, జూపార్క్‌కు వచ్చే సందర్శకులకు, పాతబస్తీ వైపు వెళ్లే వాహనాలకు ప్రయాణం సులభతరం అవుతుంది. బహదూర్‌పురా జంక్షన్‌లో మల్టీ లెవెల్ ఫ్లై ఓవర్ నిర్మాణ పనుల సందర్భంగా ఈ రోడ్డు ద్వారా రాకపోకలు సాగించే భారీ వాహనాలపై 2021 నవంబరు 15 నుండి 2022 ఫిబ్రవరి 15 వరకు 90 రోజుల పాటు ట్రాఫిక్ ఆంక్షలు విధించారు. ఈ దారి గుండా భారీ వాహనాలను మాత్రమే అనుమతి లేదు, కార్లు, ఆటోలు, ద్విచక్ర వాహనాలను అనుమతించారు.

## పనుల పరిశీలన
బహదూర్‌పురా జంక్షన్‌లో మల్టీ లెవల్‌ ఫ్లై ఓవర్‌ గ్రేడ్‌ సపరేటర్‌ నిర్మాణ పనులను రాష్ట్ర ప్రభుత్వ కార్యదర్శి సోమేశ్ కుమార్ 2022 జనవరి 20న జీహెచ్‌ఎంసీ కమిషనర్‌ లోకే్‌షకుమార్‌, జీహెచ్ఎంసీ అధికారులు, సంబంధిత కాంట్రాక్టర్లతో కలిసి నిర్మాణ పనులను పరిశీలించాడు.

## ప్రారంభం
2022, ఏప్రిల్ 19న తెలంగాణ రాష్ట్ర హోంమంత్రి మహ్మద్ మహమూద్ అలీ, రాష్ట్ర పురపాలక, పట్టణాభివృద్ది, ఐటీ, పరిశ్రమల శాఖ మంత్రి కె.టి. రామారావు ఈ ఫ్లైఓవర్ ను ప్రారంభించారు. ఈ కార్యక్రమంలో హైదరాబాదు పార్లమెంట్‌ సభ్యులు అసదుద్దీన్‌ ఒవైసీ, బహదూర్‌పూరా ఎమ్మెల్యే మహ్మద్ మొజం ఖాన్, ఎమ్మెల్సీ సురభి వాణీదేవి, ఇతర ప్రజాప్రతినిధులు, అధికారులు పాల్గొన్నారు.

## మూలాలు

వర్గం:హైదరాబాదు రవాణా
వర్గం:తెలంగాణ రహదారులు
వర్గం:తెలంగాణ ప్రభుత్వ నిర్మాణాలు
వర్గం:హైదరాబాదులోని ఫ్లైఓవర్లు
వర్గం:2022 స్థాపితాలు
పంజాగుట్ట స్టీల్ బ్రిడ్జి

**పంజాగుట్ట** హైదరాబాద్ నగరంలోని రద్దీగా ఉండే ప్రదేశాల్లో ఒకటి. పంజాగుట్ట శ్మశానవాటిక వద్ద ముఫకంజా కాలేజి వైపు నుంచి నాగార్జున సర్కిల్‌ వైపు సులువుగా వెళ్లేలా ఈ స్టీల్ బ్రిడ్జిని తెలంగాణ ప్రభుత్వం నిర్మించింది.

## నిర్మాణం
పంజాగుట్టలో రెండు లేన్ల స్టీల్ బ్రిడ్జి నిర్మాణాన్ని ఫిబ్రవరి 2020లో చేపట్టారు. పంజాగుట్ట చట్నీస్ హోటల్ ముందు నుంచి శ్మశానవాటిక మీదుగా చౌరస్తా వరకు 110 మీటర్ల పొడవున దీన్ని నిర్మించారు. మొత్తం రోడ్డు విస్తీర్ణం 140 మీటర్లు కాగా అందులో అప్రోచ్ రిటర్నింగ్ వాల్ 57 మీటర్లు, 9.6 మీటర్ల ఫ్లైఓవర్  మొత్తం 46 స్టీల్ గ్రీడర్స్ ఏర్పాటుకు జీహెచ్‌ఎంసీ రూ.17 కోట్లు మంజూరు చేసింది.

## ప్రారంభం
పంజాగుట్ట స్టీల్ స్టీల్‌ బ్రిడ్జ్‌ను 21 జనవరి 2022న రాష్ట్ర మంత్రులు తలసాని శ్రీనివాస్‌యాదవ్‌, మహమూద్‌ అలీ ప్రారంభించారు. ఈ కార్యక్రమంలో ఎమ్మెల్యే దానం నాగేందర్‌, హైదరాబాద్ మేయర్​ గద్వాల విజయలక్ష్మి, డిప్యూటీ మేయర్‌ మోతే శ్రీలత రెడ్డి, కార్పొరేటర్‌ మన్నె కవితారెడ్డి తదితరులు పాల్గొన్నారు.

## మూలాలు

వర్గం:హైదరాబాదు రవాణా
వర్గం:తెలంగాణ రహదారులు
వర్గం:తెలంగాణ ప్రభుత్వ నిర్మాణాలు
తెలంగాణ రాష్ట్ర పారిశ్రామిక విధాన ముసాయిదా

**తెలంగాణ రాష్ట్ర పారిశ్రామిక విధాన ముసాయిదా**, అనేది తెలంగాణ రాష్ట్ర ఆర్థికవృద్ధి, పారిశ్రామికీకరణ అభివృద్ధికోసం తయారుచేసిన పారిశ్రామిక విధాన ముసాయిదా. ఇది 2014 డిసెంబరు 1న అమల్లోకి వచ్చింది. ఈ విధానంలో ఆరు పారిశ్రామిక కారిడార్లు, సాధారణ మౌలిక సదుపాయాలను అభివృద్ధి చేసే ప్రణాళికతో పద్నాలుగు రంగాలు ఉన్నాయి. ఐటీసీ, టాటా మోటార్స్, మహీంద్రా వంటి పెద్ద కంపెనీలు కొత్తగా అభివృద్ధి చెందిన రాష్ట్రాలలో తమ వ్యాపారాన్ని విస్తరించడంలో ఈ విధానం ప్రాముఖ్యతను సంతరించుకుంది.

## చరిత్ర
ఆంధ్రప్రదేశ్ పరిపాలన రాష్ట్రంలో పారిశ్రామిక ప్రోత్సాహం కోసం 2011, మే 5న కొన్ని మార్గదర్శకాలను ప్రవేశపెట్టింది. పెప్సీ, సిరి సిటీ ప్రాజెక్ట్ వంటి సంస్థలను ఆకర్షించడంలో ఈ విధానం ముఖ్యపాత్ర పోషించడంతోపాటు హైదరాబాదు నగరంలో సేవారంగ వృద్ధిని పెంచి, ఐటీ లాజిస్టిక్స్ హబ్‌గా మార్చింది.

రాష్ట్ర విభజన తర్వాత, రెండు రాష్ట్రాలు ఉపాధి, జీవన ప్రమాణాలను పెంచే పెట్టుబడులను ఆకర్షించే దిశగా ముందుకుసాగాయి. అందులో భాగంగా 2014, నవంబరు 27న తెలంగాణ విధాన ముసాయిదా ప్రవేశపెట్టబడి, 2014 డిసెంబరు 1 నుండి అమలులోకి వచ్చింది. తెలంగాణ ప్రభుత్వం కొత్త పారిశ్రామిక విధానంతో రికార్డు సృష్టించి, ప్రారంభించిన 15 రోజుల్లోనే 1500 కోట్ల రూపాయల విలువైన 17 ప్రాజెక్టులను పరిశీలించి అనుమతులను ఇచ్చింది.

## ప్రధాన లక్ష్యాలు
* పారిశ్రామిక వృద్ధిని సులభతరం చేయడం
* ఉపాధి సామర్థ్యం పెంచడం
* సామాజిక సమానత్వాన్ని సులభతరం చేయడం
* సామాజికంగా వెనుకబడిన వర్గాలను ప్రభావితం చేయడం

### సింగిల్ విండో మెకానిజం
ప్రధాన వ్యాసం: టీఎన్ ఐపాస్

ఇండస్ట్రియల్ క్లియరెన్స్ సిస్టమ్ సింగిల్ విండో సిస్టమ్‌కు అతీతంగా ఉండాలని ఈ విధానాన్ని రూపొందించారు. దీనిని తెలంగాణ రాష్ట్ర నూతన పారిశ్రామిక విధానం అని పిలుస్తారు. అతిపెద్ద ప్రాజెక్టులు, పెద్ద పరిశ్రమలు, ఎస్ఎంఈ వంటి మూడు స్థాయిలలో ఈ విధానం పనిచేస్తోంది.

## ప్రధాన రంగాలు
* లైఫ్ సైన్సెస్
* బయో-మెడికల్ పరికరాలు, ఎలక్ట్రానిక్స్, సెల్యులార్ కమ్యూనికేషన్‌తో సహా ఐటి హార్డ్‌వేర్
* ఏవియేషన్, ఏరోస్పేస్‌తో సహా ఇంజనీరింగ్
* ఆహర తయారీ
* ఆటోమొబైల్స్, ట్రాక్టర్లు, వ్యవసాయ పరికరాలు
* వస్త్రాలు
* ప్లాస్టిక్స్, పాలిమర్లు
* వేగంగా కదిలే వినియోగ వస్తువులు, గృహోపకరణాలు
* ఇంజనీరింగ్ వస్తువులు
* రత్నాలు, నగలు
* వ్యర్థ పదార్థాల నిర్వహణ, హరిత టెక్నాలజీ
* పునరుత్పాదక శక్తి, సోలార్ పార్కులు
* గని ఆధారిత, చెక్క ఆధారిత పరిశ్రమలు
* రవాణా, లాజిస్టిక్ హబ్, లోతట్టు పోర్టులు

## ఇవి కూడా చూడండి

* టీఎస్ ఐపాస్‌
* తెలంగాణ రాష్ట్ర పారిశ్రామిక మౌలిక సదుపాయాల సంస్థ
* తెలంగాణలోని రాష్ట్ర కార్పొరేషన్ల జాబితా

## మూలాలు

## బయటి లింకులు
* 
* 
* 
* 

వర్గం:తెలంగాణ ప్రభుత్వం
వర్గం:2014 స్థాపితాలు
గోవింద్ పద్మసూర్య

**గోవింద్‌ పద్మసూర్య** మలయాళ సినిమా నటుడు, యాడ్ ఫిలిం మేకర్, వ్యాఖ్యాత. ఆయన మళయాళంతో పాటు తమిళ్, తెలుగులో అల వైకుంఠపురములో, బంగార్రాజు సినిమాల్లో నటించాడు.
## సినీ జీవితం
గోవింద్‌ పద్మసూర్య విజేగా తన వృత్తి జీవితాన్ని ప్రారంభించి 2008లో మలయాళ సినిమా ‘అడియాలంగళ్‌’తో సినీరంగంలోకి అడుగు పెట్టాడు. ఆయన 2019లో 'కీ' సినిమా ద్వారా తమిళ సినీరంగంలోకి, 2020లో అల వైకుంఠపురములో సినిమా ద్వారా తెలుగు సినీరంగంలోకి అడుగు పెట్టి, రెండో సినిమా బంగార్రాజుతో మంచి గుర్తింపునందుకున్నాడు.
## నటించిన సినిమాలు

## వ్యక్తిగత జీవితం
గోవింద్ పద్మసూర్యకు 2023 అక్టోబరు 22న మలయాళ నటి గోపిక అనిల్తో నిశ్చితార్థం జరిగింది. వారిద్దరు 2024 జనవరి 28న వివాహం చేసుకున్నారు.

## మూలాలు

## బాహ్య లంకెలు
*
తెలంగాణ ఉప ముఖ్యమంత్రుల జాబితా

**తెలంగాణ ఉప ముఖ్యమంత్రి**, తెలంగాణ ప్రభుత్వం అధిపతి తెలంగాణ ముఖ్యమంత్రికి డిప్యూటి ముఖ్యమంత్రి. తెలంగాణ మంత్రి మండలిలో ఉప ముఖ్యమంత్రి రెండో అత్యున్నత స్థాయి సభ్యుడిగా, రాష్ట్ర మంత్రిత్వ శాఖలో క్యాబినెట్ పోర్ట్‌ఫోలియోను కూడా కలిగి ఉంటాడు. ఒకే పార్టీ సభ్యుని మద్దతుతో రాష్ట్రాన్ని పరిపాలించడానికి లేదా సంకీర్ణ ప్రభుత్వంలో రాజకీయ స్థిరత్వాన్ని, బలాన్ని తీసుకురావడానికి లేదా రాష్ట్ర అత్యవసర సమయాల్లో సరైన కమాండ్ అవసరమైనప్పుడు ఉపముఖ్యమంత్రి పదవి ఉపయోగించబడుతుంది.

తెలంగాణ రాష్ట్రం ఏర్పడిన తరువాత 2014, జూన్ 2న ఎం. మొహమూద్ అలీ ఉప ముఖ్యమంత్రిగా బాధ్యతలు స్వీకరించాడు. 2014–2018 మధ్యకాలంలో స్టాంప్స్, రిజిస్ట్రేషన్, రిలీఫ్ అండ్ రిహాబిలిటేషన్ శాఖలకు కూడా మంత్రిగా ఉన్నాడు. రెండవ ఉపముఖ్యమంత్రిగా టి. రాజయ్య బాధ్యతలు చేపట్టి, ప్రభుత్వంలో ఆరోగ్య మంత్రిగా కూడా పనిచేశాడు. అవినీతి ఆరోపణల నేపథ్యంలో రాజయ్యను 2015, జనవరి 25న తొలగించగా, తరువాతి రాజయ్య స్థానంలో ఉపముఖ్యమంత్రిగా కడియం శ్రీహరి 2018 డిసెంబరు 12 వరకు మూడవ ఉప ముఖ్యమంత్రిగా పవిచేసాడు. 2018, డిసెంబరు 13 నుండి ప్రభుత్వంలో ఉప ముఖ్యమంత్రి పదవి 2023 డిసెంబరు 6 వరకు ఖాళీగా ఉంది.

2023లో తెలంగాణ శాససభకు జరిగిన ఎన్నికలలో భారత జాతీయ కాంగ్రెస్ పార్టీ తరుపున **[[ఎనుముల రేవంత్ రెడ్డి|రేవంత్ రెడ్డి]]** ముఖ్యమంత్రిగా 2023 డిసెంబరు 7న నియమితుడయ్యాడు.మధిర నుండి కాంగ్రెస్ అభ్యర్థిగా 2023 తెలంగాణ శాసనసభ ఎన్నికల్లో గెలిచిన మల్లు భట్టి విక్రమార్క డిసెంబరు 7న రేవంత్ రెడ్డి మంత్రివర్గంలో ప్రస్తుత ఉప ముఖ్యమంత్రిగా,  ఆర్థిక శాఖ మంత్రిగా కొనసాగుచున్నాడు.

## జాబితా

## గణాంకాలు
పదవీకాలం వారీగా ఉప ముఖ్యమంత్రుల జాబితా

## పార్టీల వారీగా జాబితా

## ఇవికూడ చూడండి
* తెలంగాణ
* తెలంగాణలో ఎన్నికలు
* తెలంగాణ గవర్నర్ల జాబితా
* తెలంగాణ సచివాలయం
* తెలంగాణ శాసనసభ
* తెలంగాణ ముఖ్యమంత్రుల జాబితా
* ఆంధ్రప్రదేశ్ ముఖ్యమంత్రుల జాబితా

## మూలాలు

వర్గం:తెలంగాణ ప్రభుత్వం
వర్గం:తెలంగాణకు సంబంధించిన జాబితాలు
వర్గం:తెలంగాణ ఉప ముఖ్యమంత్రులు
వర్గం:భారత రాష్ట్రాల ఉప ముఖ్యమంత్రుల జాబితాలు
వర్గం:జాబితాలు
వర్గం:భారత రాష్ట్రాల ఉప ముఖ్యమంత్రులు
రామరంజన్ ముఖర్జీ

**రామరంజన్ ముఖర్జీ** (1928–2010) భారతీయ రచయిత, విద్యావేత్త, ఇండాలజిస్ట్, రాష్ట్రీయ సంస్కృత విద్యాపీఠమాజీ ఛాన్సలర్, సంస్కృత సాహిత్యంలో పాండిత్యానికి ప్రసిద్ధి చెందారు. 2010లో  భారత ప్రభుత్వం ఆయనకు పద్మశ్రీతో సత్కరించింది. 

## జీవిత చరిత్ర
రామరంజన్ ముఖర్జీ 1928 జనవరి 1న భారత రాష్ట్రమైన పశ్చిమ బెంగాల్ లోని కోల్ కతాలో జన్మించారు. అతను 1944 లో (బి.ఎ) పట్టభద్రుడయ్యాడు, 1946 లో కలకత్తా విశ్వవిద్యాలయం నుండి సంస్కృతంలో పోస్ట్ గ్రాడ్యుయేట్ డిగ్రీని పొందాడు. తరువాత 1953లో అదే విశ్వవిద్యాలయం (కలకత్తా విశ్వవిద్యాలయం) నుండి పి.హెచ్.డి డాక్టరల్ డిగ్రీని పొందాడు. 1964లో జాదవ్ పూర్ విశ్వవిద్యాలయం నుంచి డాక్టర్ ఆఫ్ లిటరేచర్ డిగ్రీని కూడా పొందాడు. 

ముఖర్జీ కలకత్తా విశ్వవిద్యాలయంలో లెక్చరర్ గా తన వృత్తిని ప్రారంభించాడు, 1956 లో జాదవ్ పూర్ విశ్వవిద్యాలయానికి వెళ్లి అక్కడ సంస్కృత శాఖలో చేరాడు, అక్కడ అతను డిపార్ట్ మెంట్ అధిపతి అయ్యాడు. తన పదవీకాలంలో, అతను విశ్వవిద్యాలయంలో ప్రత్యేక సహాయ విభాగం(డిఎస్ఎ సంస్కృతం) ను స్థాపించడంలో విజయవంతమయ్యాడు. 1970లో  ఆయన  బుర్ద్వాన్ విశ్వవిద్యాలయానికి వైస్ ఛాన్సలర్ గా నియమితులయ్యారు.  తరువాతి మూడు సంవత్సరాలు రవీంద్ర భారతి విశ్వవిద్యాలయంలో వైస్ ఛాన్సలర్ గా గడిపి, 1987లో అక్కడి నుండి పదవీ విరమణ చేశారు. ఈ కాలంలో స్టాండింగ్ కమిటీలో సభ్యుడిగా, ఆ తర్వాత అసోసియేషన్ ఆఫ్ ఇండియన్ యూనివర్సిటీస్ అధ్యక్షుడిగా ఉండి, అసోసియేషన్ ఆఫ్ కామన్వెల్త్ యూనివర్సిటీస్ స్టాండింగ్ కమిటీలో సభ్యుడిగా పనిచేశారు. అతను రాష్ట్రీయ సంస్కృత విద్యాపీఠమాజీ ఛాన్సలర్.  శ్రీ సీతారాం వైదిక ఆదర్శ సంస్కృత మహావిద్యాలయ వంటి విద్యా సంస్థల స్థాపనల వెనుక ఆయన చేసిన కృషి ఉన్నది,  భారత ప్రతినిధి బృందంలో సభ్యుడిగా అనేక దేశాలను కూడా సందర్శించాడు.

## మరణం
రామరంజన్ ముఖర్జీ వృద్ధాప్య అనారోగ్యాల కారణంగా 13 మార్చి 2010న మరణించారు.

## అవార్డులు, గుర్తింపులు

* హిరోషిమా శాంతి అవార్డు (జపాన్ )
* విశ్వభారతి అవార్డు( ఉత్తరప్రదేశ్ ప్రభుత్వం) 
* పద్మశ్రీ  పురస్కారం

## మూలాలు

వర్గం:2010 మరణాలు
వర్గం:1938 జననాలు
వర్గం:పద్మశ్రీ పురస్కార గ్రహీతలు
హరీశ్ ఉత్తమన్

**హరీశ్‌ ఉత్తమన్‌** భారతదేశానికి చెందిన సినిమా నటుడు. ఆయన 2008లో తమిళ సినిమా తా ద్వారా సినిమా రంగంలోకి అడుగు పెట్టి తమిళంతో పాటు తెలుగు, మలయాళం, కన్నడ సినిమాల్లో నటించాడు. హరీశ్‌ తెలుగులో ‘గౌరవం’, ‘పవర్’, ‘శ్రీమంతుడు’, ‘దువ్వాడ జగన్నాథం’, ‘జై లవకుశ’, ‘అశ్వద్ధామ’ ‘వి’ 'నాంది' చిత్రాలలో ప్రతినాయకుడిగా (విలన్) నటించి మంచి గుర్తింపు తెచ్చుకున్నాడు.

## వివాహం
హరీశ్ ఉత్తమన్ 2018లో మేకప్‌ ఆర్టిస్ట్‌ అమృత కల్యాణ్‌పుర్‌ను వివాహమాడాడు, ఇద్దరి మధ్య అభిప్రాయ భేదాలు రావడంతో 2019లో విడిపోయి విడాకులు తీసుకున్నారు. ఆయన మలయాళ నటి చిన్ను కురువిల్లను 2022 జనవరి 20న రెండో వివాహం చేసుకున్నాడు.

## నటించిన సినిమాలు

### వెబ్  సిరీస్

### టెలివిజన్ సీరియల్స్
2008-2009 కోలంగళ్ 1329 ఎపిసోడ్ నుండి - మధుబాలకృష్ణన్ "మధు" - సంగీతకారుడు (మేనకా ప్రేమికుడు) - తమిళ్

## మూలాలు

వర్గం:1982 జననాలు
వర్గం:తమిళనాడు వ్యక్తులు
కంగానీ వ్యవస్థ

బ్రిటీష్ వలస పాలనలో, ఆగ్నేయాసియాలోని కొన్ని ప్రాంతాలలో కార్మికులను నియామకం చేసిన వ్యవస్థ, **కంగానీ వ్యవస్థ**. 19వ శతాబ్దం ప్రారంభం నుండి 20వ శతాబ్దం ప్రారంభం వరకు ఇది అమలులో ఉంది. ప్రత్యేకించి ఇప్పటి మయన్మార్, మలేషియా, శ్రీలంక దేశాల్లో ఈ పద్ధతిలో నియామకాలు జరిగాయి. ఈ వ్యవస్థ ఒప్పంద దాస్యాన్ని పోలి ఉంటుంది. ఈ రెండూ ఒకే కాలంలో అమలులో ఉండేవి. 19వ శతాబ్దం చివరి నుండి కంగానీ వ్యవస్థ మరింత ప్రజాదరణ పొందింది. కంగానీ వ్యవస్థలో, నియామకం, నిర్వహణ *కంగాని* అనేవ్యక్తి (తమిళంలో ఫోర్‌మాన్ అని అర్థం) చేసేవారు. వీరు భారతదేశం నుండి వలస రాదల్చిన వారిని - ముఖ్యంగా తమిళులను- నేరుగా రిక్రూట్ చేసుకునేవారు. స్నేహితులు, కుటుంబ సభ్యులు, ఇతర పరిచయస్థుల నెట్‌వర్క్‌ల ద్వారా ఈ నియామకాలు జరిగేవి. పని ప్రదేశంలో ఈ కార్మికులను పర్యవేక్షించే బాధ్యత కూడా ఈ కంగానీలదే.  ఈ వలసదారుల సమూహాల నాయకుడికి వారి వ్యవహారాలపై గట్టి పట్టు ఉంటుంది. ఈ కంగానీలు కార్మికుల వేతనాల్లోంచి కొంత భాగాన్ని చట్టవిరుద్ధంగా మినహాయించుకుని, తద్వారా ఆ కార్మికులను ఒక అప్పు-వెట్టిచాకిరీ విషయ వలయం లోకి దించుతారు. చిన్న చిన్న సమూహాలలోనైతే, ఈ కంగానీలు తమ పర్యవేక్షణ బాధ్యతలతో పాటు కార్మికులుగా కూడా పని చేసేవారు. కానీ పెద్ద సమూహాలలో వారి పాత్ర పూర్తిగా ఆజమాయిషీ, పర్యవేక్షణ, భూ యజమానితో వ్యవహరించడం - ఇవే ఉంటాయి.  ఒక సమయంలో బర్మాలో ఉన్న భారతీయ కార్మికులలో  దాదాపుగా ప్రతి 8 మందిలో ఒకరు కంగానీగా ఉండేవారు. కొన్ని అంచనాల ప్రకారం, కొంతమంది రిక్రూటర్, సూపర్‌వైజర్ పాత్రలో అడుగుపెట్టడం, దానితో పాటు ఆదాయం, హోదా పెరగడం వంటి సామాజిక ఎదుగుదలను సాధించడం కార్మికులకు అంత కష్టంగా ఏమీ ఉండేది కాదని కొందరు అంటారు. 

## మూలాలు

 

వర్గం:భారతదేశంలో బ్రిటిషు పాలన
మళ్ళీ మొదలైంది

**మళ్ళీ మొదలైంది** తెలుగులో నిర్మించిన రొమాంటిక్‌ కామెడీ సినిమా. రెడ్  సినిమాస్  బ్యానర్‌పై రాజశేఖర్ రెడ్డి నిర్మించిన ఈ సినిమాకు టీజీ కీర్తి కుమార్ దర్శకత్వం వహించాడు.  సుమంత్, నైనా గంగూలీ, వర్షిణి సౌందర్​ రాజన్​, వెన్నెల కిశోర్ ప్రధాన పాత్రల్లో నటించిన ఈ సినిమా 2022 ఫిబ్రవరిలో 'జీ 5' ఓటీటీలో విడుదల కానుంది.
## చిత్ర నిర్మాణం
మళ్ళీ మొదలైంది ప్రారంభోత్సవం 3 జులై 2021న హైదరాబాద్ లో పూజ కార్యక్రమాలతో మొదలైంది. మళ్ళీ మొదలైంది సినిమా ఫస్ట్‌లుక్‌ను 30 జులై 2021న విడుదల చేసి, ‘ఏంటో ఏమో జీవితం… ఎందుకిలా చేస్తాదో జీవితం’ మొదటి లిరికల్‌ పాటను 21 ఆగష్టు 2021న సోషల్ మీడియా ద్వారా నితిన్ విడుదల చేయగా, ట్రైలర్‌ను 28 అక్టోబర్  2021న విడుదల చేశారు.

## నటీనటులు
*సుమంత్ - విక్రమ్
* నైనా గంగూలీ -  పవిత్ర
*వర్షిణి సౌందర్​ రాజన్​  
*వెన్నెల కిశోర్
*సుహాసిని మ‌ణిర‌త్నం 
*మంజుల ఘ‌ట్ట‌మ‌నేని - డాక్టర్ మిత్ర
*పోసాని కృష్ణ ముర‌ళి
*పృథ్వీరాజ్
*అన్నపూర్ణ
*తాగుబోతు రమేష్
*పావని రెడ్డి

## సాంకేతిక నిపుణులు
*బ్యానర్: రెడ్  సినిమాస్ 
*నిర్మాత:  రాజశేఖర్ రెడ్డి
*కథ, స్క్రీన్‌ప్లే, దర్శకత్వం:   టీజీ కీర్తి కుమార్ 
*సంగీతం: అనూప్ రూబెన్స్ 
*సినిమాటోగ్రఫీ:   జి.ఆర్‌.ఎన్‌. శివ కుమార్‌
*ఆర్ట్ డైరెక్టర్: అర్జున్ సూరిశెట్టి 
## మూలాలు

వర్గం:2022 తెలుగు సినిమాలు
గాధిరాజు సత్యనారాయణ రాజు

**గాధిరాజు సత్యనారాయణరాజు** మహబూబ్ నగర్ జిల్లా, బండమీదిపల్లికి చెందిన హనుమభక్తుడు, రచయిత. ఇతను పలు కీర్తన గ్రంథాలను, శతకాలను రచించాడు.
## రచనలు
బాల భజనమాల, హనుమత్ప్రసన్న భజనమాల, హనుమచ్చాలిసా దండకమాల, ప్రసన్న భజనమాల, హనుమత్పూజా సుప్రభాతం చాలీసా ప్రసన్న భజనమాల, హనుమపూజా చాలీన దాసకృతులు, మన్నెంకొండ భజనపాటలు, హనుమదర్శనం - అద్భుతలీల పూజా - భజన గీతాలు, దైవదర్శననుతి రత్నమాల" అనే కీర్తనల సంపుటాలను రచించాడు.

### శతకం
ఇతను *హనుమత్ శతకాన్ని* రచించి 2004లో ప్రచురించాడు. "*విశ్వ విజయ అభయ వీరహనుమ*" అనే మకుటంతో ఈ శతకాన్ని రచించాడు. ఈ శతకంలో దేవతాస్తుతి, గురువాజ్ఞ, అభయలబ్ధి, హనుమ రామభక్తి శిక్షరక్ష మహిమ, స్వామి సన్నిధి, మంత్రమహిమ, పరమాత్మ జ్ఞాని, అర్చన అర్హత, ఆలయాలు, అష్టాక్షరీ మంత్ర సంధానకృతులు వంటి అంశాల పై శతక పద్యాలు రచించాడు.

#### ఉదాహరణ పద్యం


అడగకుండ నిచ్చునతడు పరమాత్ముడు
అడిగినంతనిచ్చునతదు జ్ఞాని 
అడుగనదుగ నియడు అతిలోభినీచుడే 
విశ్వ విజయ అభయ వీర హనుమ!



వంటి నిత్య సూక్తులు ఈ శతకంలో రచించాడు. ఈయన 'విశ్వరూప దర్శనం - ప్రేమ యోగం' అనే పద్య సంపుటిని వెలువరించాడు. గీతలోని 11, 12వ అధ్యాయాలలోని శ్లోకాలను *'ప్రేమ యోగం*' పేరుతో పద్యాలను రచించాడు.

## బాల విద్యా విజ్ఞాన లహరి
బాలబాలికల కోసం ప్రత్యేకంగా *బాల విద్యా విజ్ఞాన లహరి* అనే గ్రంథాన్ని రచించాడు. ఇందులో ఆత్మవందనం, జన్మభూమి ప్రత్యక్ష దేవతాస్వరూపములు, సూర్యవందనం, సమాజ వందనం, కామధేనువు, కారుచీకట్లో, కాంతిపుంజాలు, నిండుదనం వంటి వాటి గూర్చి పిల్లలకు అర్థమయ్యేరీతిలో వ్యాసాలను రచించాడు.

*ఆధ్యాత్మిక వికాసం*, *అభయ వీర హనుమాన్ అద్భుత చరిత్ర*, *హనుమదుత్సవ మహిమక్షేత్రం* అనేవి ఇతని రచించిన ఇతర గ్రంథాలు.

## మూలాలు


వర్గం:కవులు
వర్గం:రచయితలు
వర్గం:తెలుగు సాహిత్యం
వర్గం:మహబూబ్ నగర్ జిల్లా
రామ్ దయాళ్ ముండా

**ఆర్.డి. ముండా** (23 ఆగస్టు 1939 – 30 సెప్టెంబర్ 2011) గా పిలువబడే **రామ్ దయాళ్ ముండా**  ఒక భారతీయ విద్వాంసుడు, ప్రాంతీయ సంగీత వ్యాఖ్యాత. కళారంగానికి చేసిన కృషికి గాను ఆయనకు 2010 సంవత్సరం పద్మశ్రీ పురస్కారం లభించింది. 

ఆయన రాంచీ విశ్వవిద్యాలయం వైస్ ఛాన్సలర్,భారత పార్లమెంటు ఎగువ సభలో సభ్యుడు.   

## జీవిత చరిత్ర
రామ్ దయాళ్ ముండా   రాంచీ జిల్లాలోని గిరిజన గ్రామం దియురిలో జన్మించారు.  రామ్ దయాళ్ ముండా అమ్లేసాలోని లూథర్ మిషన్ పాఠశాలలో ప్రాథమిక విద్యను పొందాడు. అతను ఉప డివిజనల్ పట్టణమైన ఖుంటిలో తన మాధ్యమిక విద్యను పొందాడు.  బ్రిటిష్ సామ్రాజ్యంలో స్వయంప్రతిపత్తి కోసం చారిత్రాత్మక బిర్సా ఉద్యమం  హృదయభూమిగా, ఖుంటి ప్రాంతం ప్రపంచం నలుమూలల నుండి, ముఖ్యంగా మానవశాస్త్ర క్రమశిక్షణ నుండి పండితులను ఆకర్షించింది. ముండా, తన ఇతర స్నేహితులతో కలిసి, తరచుగా విశిష్ట సందర్శకులకు మార్గదర్శిగా వ్యవహరించాడు. 

నార్మన్ జిడే మార్గదర్శకత్వంలో ఆస్ట్రోయాసియాటిక్ భాషల ఇండిక్ సమూహంపై చికాగో విశ్వవిద్యాలయం  ప్రతిష్టాత్మక పరిశోధన ప్రాజెక్ట్ నుండి, అంతర క్రమశిక్షణా వాతావరణంలో భాషాశాస్త్రంలో ఉన్నత విద్యను పొందడానికి ముండాకు అవకాశం లభించింది.  ముండా చికాగో విశ్వవిద్యాలయం నుండి పి.హెచ్.డి పొందాడు. తరువాత దక్షిణాసియా అధ్యయనాల విభాగం అధ్యాపకుడిగా నియమించబడ్డాడు. జార్ఖండ్ ఉద్యమ నిర్వహణకు  "ఆల్ జార్ఖండ్ స్టూడెంట్స్ యూనియన్" (ఎజెఎస్ యు) అనే సంస్థను ఏర్పాటు చేశారు. ఇది పరోక్షంగా 1985లో రాంచీ విశ్వవిద్యాలయం వైస్ ఛాన్సలర్ గా ముండా నియామకానికి దోహదపడింది. ఫలితంగా ఆయన రాష్ట్రానికి, ప్రజల ఉద్యమానికి మధ్య రాజకీయ చర్చల మాధ్యమంగా మారారు. అందువల్ల జార్ఖండ్ కొత్త రాష్ట్ర ఏర్పాటును ప్రారంభించడానికి జార్ఖండ్ విషయాలపై కమిటీని ఏర్పాటు చేశారు. 

2007లో సంగీత నాటక అకాడమీ పురస్కారం అందుకున్నారు. అతను 30 సెప్టెంబర్ 2011 న రాంచీలో మరణించాడు.

## అవార్డులు

* సంగీత నాటక అకాడమీ( 2007 )
* పద్మశ్రీ అవార్డు( 2010)

## మూలాలు

వర్గం:Biography with signature
వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:2011 మరణాలు
వర్గం:1939 జననాలు
వర్గం:పద్మశ్రీ పురస్కార గ్రహీతలు
రుక్సార్ ధిల్లన్

**రుక్సార్‌ ధిల్లన్‌** భారతదేశానికి చెందిన సినిమా నటి. ఆమె 2016లో కన్నడ సినిమా 'రన్ ఆంటోనీ' ద్వారా సినీరంగంలోకి అడుగు పెట్టి, తెలుగు, హిందీ సినిమాల్లో నటించింది. రుక్సార్‌ ధిల్లన్‌ తెలుగులో 2017లో ఆకతాయి సినిమాతో పరిచయమై , కృష్ణార్జున యుద్ధం, ఏబీసీడీ సినిమాల్లో నటించింది. 
## నటించిన సినిమాలు

### వెబ్ సిరీస్

## మూలాలు

## బయటి లింకులు
* 
* 

వర్గం:1993 జననాలు
మీట్ క్యూట్

**మీట్ క్యూట్** ఐదు క‌థల సంక‌ల‌నంగా రూపొందుతోన్న ధారావాహిక. నాని సమర్పణలో  ‘వాల్ పోస్ట‌ర్ సినిమా’ పతాకంపై ఘంటా నవీన్ బాబు, ప్రశాంతి తిపుర్నేని నిర్మించిన ఈ ధారావాహికకు దీప్తి గంటా దర్శకత్వం వహించారు. సత్యరాజ్, అశ్విన్‌కుమార్‌, శివ కందుకూరి, దీక్షిత్‌ శెట్టి, గోవింద్ పద్మసూర్య, రాజా, రోహిణి, అదా శర్మ, ఆకాంక్షా సింగ్‌, రుహానీ శర్మ, సునయన, సంచితా పూనాచా ప్రధాన పాత్రల్లో నటించిన ఈ  సిరీస్‌ షూటింగ్ 2021 జూన్‌లో ప్రారంభించారు.  మీట్‌ క్యూట్‌ వెబ్‌ సిరీస్‌ నవంబర్ 25న సోని లివ్ ఓటీటీలో విడుదలైంది.

## ఎపిసోడ్స్
# మీట్ ది బోయ్
# ఓల్డ్ ఈజ్ గోల్డ్
# ఇన్ లా లవ్
# స్టార్ స్ట్రక్
# ఎక్స్ గర్ల్ ఫ్రెండ్

## నటీనటులు

*సత్యరాజ్  
*అశ్విన్‌కుమార్‌
*శివ కందుకూరి
*దీక్షిత్ శెట్టి  
*గోవింద్ పద్మసూర్య
*రాజా
* రోహిణి
*అదా శర్మ
*వర్ష బొల్లమ్మ
*ఆకాంక్షా సింగ్‌
*రుహానీ శర్మ  
*సునైన
*సంచితా పూనాంచ

## సాంకేతిక నిపుణులు
*స‌మ‌ర్ప‌ణ‌: నాని
*బ్యానర్: వాల్ పోస్ట‌ర్ సినిమా
*నిర్మాత:  ప్రశాంతి త్రిపిర్‌నేని
*కథ, స్క్రీన్‌ప్లే, దర్శకత్వం:   దీప్తీ గంటా
*సంగీతం: విజ‌య్ బుల్గానిన్
*సినిమాటోగ్రఫీ: వ‌సంత్ కుమార్
*ప్రొడ‌క్ష‌న్ డిజైన‌ర్‌: అవినాశ్ కొల్ల
*ఎడిట‌ర్‌: గ్యారీ బి.హెచ్
*లిరిక్స్‌: కె.కృష్ణకాంత్‌ 
*ఎగ్జిక్యూటివ్ ప్రొడ్యూస‌ర్‌: ఎస్‌.వెంక‌ట‌ర‌త్నం(వెంక‌ట్‌)
*పి.ఆర్‌.ఓ: వంశీ శేఖ‌ర్‌
## మూలాలు

వర్గం:2022 సినిమాలు
మారెళ్ళ రంగారావు

**మారెళ్ళ రంగారావు** తెలుగు సినిమా సంగీత దర్శకుడు. ఇతడు ఎక్కువగా డబ్బింగ్ సినిమాలకు సంగీతాన్ని అందించాడు. చిత్రపు నారాయణమూర్తి, డి.యోగానంద్, తాతినేని ప్రకాశరావు, ఎ.భీంసింగ్, వి. రామచంద్రరావు, ఎ.సి.త్రిలోకచందర్, బి.ఎస్.రంగా, కృష్ణన్ - పంజు, జి.విశ్వనాథం, టి.ఆర్.రామన్న, సి.వి.శ్రీధర్ మొదలైన దర్శకుల సినిమాలకు ఇతడు సంగీతాన్ని సమకూర్చాడు. ఇతని స్వరకల్పనలో ఘంటసాల, ఎం.ఎస్.రామారావు, పి.బి.శ్రీనివాస్, పిఠాపురం, మాధవపెద్ది, పి.లీల, జిక్కి, కె.జమునారాణి, పి.సుశీల, కె.రాణి, రావు బాలసరస్వతీ దేవి, ఎ.పి.కోమల, ఎల్.ఆర్.ఈశ్వరి మొదలైన గాయినీ గాయకులు పాడారు. ఇతడు 1955-1990ల మధ్యకాలంలో చలనచిత్ర రంగంలో పనిచేశాడు. సుమారు 40 చిత్రాలకు సంగీత సారథ్యం వహించాడు. 
## చిత్రాల జాబితా
ఇతడు సంగీత దర్శకత్వం వహించిన కొన్ని సినిమాలు:
* పసుపు కుంకుమ (1955)
* వేగుచుక్క (1957) (ఎస్.వేదాచలంతో కలిసి)
* నాగమోహిని (1959)
* పెద్ద కోడలు (1959)
* కన్నకూతురు (1960)
* శ్రీకృష్ణపాండవయుద్ధం (1960)
* చిన్నన్న శపథం (1961)
* సీత (1961)
* ఆదర్శ వీరులు (1962)
* త్యాగమూర్తులు (1963) (కె.వి.మహదేవన్ తో కలిసి)
* నిరపరాధి (1963)
* రాణీ సంయుక్త (1963)
* అద్దాలమేడ (1964)
* నవరత్న ఖడ్గ రహస్యం (1964)
* వనసుందరి (1964)
* భక్త కనకదాసు (1965)
* సింద్‌బాద్ ఆలీబాబా, అల్లావుద్దీన్ (1965) (రవితో కలిసి)
* నాగజ్యోతి (1966)
* ధాన్యమే ధనలక్ష్మి (1967)
* పగబట్టిన పడుచు (1971)
* తిరుగుబాటు వీరుడు (1974) (ఎం. ఎస్. విశ్వనాథన్ తో కలిసి)
* బాగ్దాద్ వీరుడు (1975) (ఎం. ఎస్. విశ్వనాథన్‌తో కలిసి)
* కాశ్మీరు బుల్లోడు (1976) (శంకర్ గణేష్ తో కలిసి) 
* హీరో - 76 (1976) (ఎం. ఎస్. విశ్వనాథన్‌తో కలిసి)
* రాగాలు అనురాగాలు (1977) (కె.వి.మహదేవన్ తో కలిసి)
* పిడుగులాంటి పిల్ల (1979)
* శ్రీ రాఘవేంద్ర మహిమ (లేక) మంత్రాలయ మహత్యం (1979)
* ధర్మం దారి తప్పితే (1980)
* దేవీ రాజరాజేశ్వరి (1981)
* శనీశ్వర మహిమ  (1981)
* షిరిడి సాయిబాబా (1981)
* బ్లాక్ మెయిల్ (1985)
* ఓ ప్రేమ కథ (1987)
## మూలాలు

వర్గం:తెలుగు సినిమా గాయకులు
వర్గం:తెలుగు సినిమా సంగీత దర్శకులు
తేజస్వి యాదవ్

**తేజస్వి యాదవ్** బీహార్ రాష్ట్రానికి చెందిన క్రికెట్ క్రీడాకారుడు, రాజకీయ నాయకుడు. అతను వరకు 2015 నుండి వరకు 2017 వరకు బీహార్ రాష్ట్ర ఉప ముఖ్యమంత్రిగా పని చేశాడు.
## రాజకీయ జీవితం
తేజస్వి యాదవ్ తన తండ్రి లాలు ప్రసాద్ యాదవ్ అడుగుజాడల్లో రాజకీయ ప్రవేశం చేశాడు. అతను 2015లో బీహార్ రాష్ట్ర శాస‌న‌స‌భ ఎన్నిక‌ల్లో రాఘోపూర్ నియోజ‌క‌వ‌ర్గం నుంచి పోటీ చేసి తన సమీప ప్రత్యర్థి బీజేపీ అభ్యర్థి స‌తీష్ కుమార్ పై 22,733 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికై నీతీష్ కుమార్ మంత్రివర్గంలో రాష్ట్ర ఉప ముఖ్య‌మంత్రి పని చేశాడు.

తేజస్వి యాదవ్ నేతృత్వంలోని ‘మహాఘట్ బంధన్’ 2020లో జరిగిన బిహార్ అసెంబ్లీ ఎన్నికలలో రాష్ట్రీయ జనతా దళ్ కూటమి, ప్రభుత్వంలో ఉన్న నేషనల్ డెమొక్రాటిక్ అలయెన్స్ (ఎన్‌డీఏ) కూటమికి గట్టి పోటీ ఇచ్చింది. ఈ అసెంబ్లీ ఎన్నికల్లో ముఖ్యమంత్రి నితీశ్‌ కుమార్‌ నేతృత్వంలో ఎన్డీయే కూటమి, ఆర్జేడీ నేత తేజస్వి యాదవ్‌ నేతృత్వంలోని మహా ఘట్‌బంధన్‌కు మధ్య ప్రధాన పోటీ నెలకొంది. జేడీయు 115 స్థానాలు, బీజేపీ 110 స్థానాల్లో పోటీ చేశాయి. మహా కూటమిలో ఆర్జేడీ 144 స్థానాలు, కాంగ్రెస్‌ పార్టీ 70 స్థానాల్లో పోటీ చేశాయి. బీహార్ అసెంబ్లీలో మొత్తం 243 స్థానాల్లో సాధారణ మెజార్టీ 122 కాగా, 125 స్థానాలతో ఎన్‌డీఏ కూటమి గట్టెకింది.

అతను 10 ఆగష్టు 2022 నుండి 2024 జనవరి 28  వరకు నితీష్ కుమార్ మంత్రివర్గంలో రాష్ట్ర ఉప ముఖ్య‌మంత్రి భాద్యతలు చేపట్టి, ఆరోగ్య & కుటుంబ సంక్షేమ, రోడ్డు నిర్మాణాలు, గృహ నిర్మాణ & పట్టణాభివృద్ధి & గ్రామీణ పనులు శాఖ పని చేశాడు. 

బిహార్‌ శాసనసభకు 2025లో జరగనున్న శాసనసభ ఎన్నికలలో మహాగఠ్‌బంధన్‌ కూటమి ముఖ్యమంత్రి అభ్యర్థిగా తేజస్వి యాదవ్ ను ప్రకటించారు.

## మూలాలు

వర్గం:1989 జననాలు
వర్గం:రాష్ట్రీయ జనతాదళ్ నాయకులు
వర్గం:బీహార్ రాజకీయ నాయకులు
వర్గం:బీహార్ వ్యక్తులు
టెన్త్ క్లాస్ డైరీస్

**టెన్త్‌ క్లాస్‌ డైరీస్‌** 2022లో రూపొందుతున్న తెలుగు సినిమా. ఎస్ఆర్ మూవీ మేకర్స్, అన్విత అవని క్రియేషన్ బ్యానర్లపై అచ్యుత రామారావు .పి, రవితేజ మన్యం నిర్మిస్తున్న ఈ సినిమాకు గరుడవేగ అంజి దర్శకత్వం వహించాడు. అవికా గోర్, శ్రీరామ్, అర్చన, శ్రీనివాస రెడ్డి ప్రధాన పాత్రల్లో నటించిన ఈ సినిమా ఫ‌స్ట్‌లుక్‌ను దర్శకుడు జాగర్లమూడి రాధాకృష్ణ 20 అక్టోబర్ 2021న విడుదల చేయగా,టీజర్‌ను నిర్మాత సి. కల్యాణ్, సినిమాటోగ్రాఫర్ ఛోటా కె. నాయుడు 26 జనవరి 2022న విడుదల చేశారు.’టెన్త్ క్లాస్ డైరీస్’ సినిమా 4 మార్చి 2022న విడుదలకు సిద్ధమైంది. కాగా ఈ చిత్రం 2022 జులై 1న విడుదలైంది 
## నటీనటులు

*అవికా గోర్ 
*శ్రీరామ్
*శ్రీనివాస రెడ్డి  
*అర్చన  
*హిమజ  
*శివ బాలాజీ  
*మధుమిత  
*సత్యం రాజేష్  
*భాను శ్రీ  
*నాజర్  
*శివాజీ రాజా  
*సత్యశ్రీ 
*రూపలక్ష్మి 
*సంజయ్ స్వరూప్  
*‘వెన్నెల’ రామారావు  
*దీపా సాయిరామ్

## సాంకేతిక నిపుణులు
*బ్యానర్లు:  ఎస్ఆర్ మూవీ మేకర్స్, అన్విత అవని క్రియేషన్ 
*నిర్మాతలు:   అచ్యుత రామారావు .పి, రవితేజ మన్యం
*కథ, స్క్రీన్‌ప్లే, దర్శకత్వం:   గరుడవేగ అంజి 
*సంగీతం:  సురేష్ బొబ్బిలి
*సినిమాటోగ్రఫీ:   గరుడవేగ అంజి 
*ఎడిటింగ్: ప్రవీణ్ పూడి 

## పాటల జాబితా
1: సిలక సిలక రచన: కాసర్ల శ్యామ్,గానం. రేవంత్  

2: ఎగిరే ఎగిరే , రచన: సురేష్ గంగుల , గానం.చిన్మయి శ్రీపాద   

3: ప్రియా ప్రియా, రచన: కాసర్ల శ్యామ్ , గానం.యశస్వి కొండేపూడి       

4: కుర్రవాడా కూర్రవాడా , రచన: కాసర్ల శ్యామ్ గానం.నూతన మోహన్        

5: ఎన్నెన్నో అందాల బంగారు చిలుక , రచన: చైతన్య ప్రసాద్, గానం.మంగ్లి .       

## మూలాలు

## బయటి లింకులు
* 

వర్గం:2022 తెలుగు సినిమాలు
కుర్రారం రామిరెడ్డి

**కుర్రారం రామిరెడ్డి** (పాశం రామిరెడ్డి), తెలంగాణ సాయుధపోరాట యోధుడు, గెరిల్లా నాయకుడు. భువనగిరి ప్రాంత దళ కమాండర్ గా పనిచేశాడు.

## జననం, విద్య
రామిరెడ్డి 1920లో పుల్లారెడ్డి - జానకమ్మ దంపతులకు తెలంగాణ రాష్ట్రం, యాదాద్రి భువనగిరి జిల్లా, రాజపేట మండలం, కుర్రారం గ్రామంలో జన్మించాడు. ముగ్గురు సంతానంలో చంద్రమ్మ, రాజిరెడ్డిల తరువాత రామిరెడ్డి మూడవవాడు. చిన్నప్పుడే తండ్రి మరణించడంతో బాల్యంలో అనేక కష్టాలను అనుభవించాడు. భువనగిరిలో ఏడవ తరగతి వరకు చదివిన రామిరెడ్డి,  హైదరాబాదులో తొమ్మిదవ తరగతి వరకు చదివాడు. ఆ సమయంలో ఉస్మానియా విశ్వవిద్యాలయంలో వందేమాతరం పిలుపు అందుకుని తన చదువుకు స్వస్తి చెప్పి ఉద్యమంలోకి వెళ్ళాడు.

## వ్యక్తిగత జీవితం
రామిరెడ్డికి 1938లో అనసూయాదేవితో వివాహం జరిగింది. వారికి ఒక కుమారుడు (అమరేందర్ రెడ్డి), ముగ్గురు కుమార్తెలు (సుజాత, భారతీదేవి, స్వరాజ్యలక్ష్మి) ఉన్నారు.

## ఉద్యమ జీవితం
ఒకవైపు భారత స్వాతంత్ర్య పోరాటం, మరోవైపు తెలంగాణలో నిజాం నియంతృత్వంపై పోరాటం జరుగుతున్నాయి. మతమార్పిడి చర్యలు, వెట్టి చాకిరీ విధానం, శ్రమ దోపిడీ, హిందూ స్త్రీలపై లైంగిక హింసలు మొదలైనవి జరుగుతున్నాయి. దాంతో అంధ్రమహాసభ నిజాం పాలనను తీవ్రంగా వ్యతిరేకించి, వాటిని ఎదుర్కొనడానికి చురుకైన యువకుల తోడ్పాటును ఆశించి, రామిరెడ్డికి ఆహ్వానం పలికింది. 1946 డిసెంబరులో ఆంధ్ర మహాసభ ఆధ్వర్యంలో చండ్ర రాజేశ్వరరావు, పుచ్చలపల్లి సుందరయ్యల నేతృత్వంలో  తమ్మారెడ్డి సత్యనారాయణ, కొండేపూడి లక్ష్మీనారాయణలు సైనిక శిక్షకులుగా కృష్ణాజిల్లాలోని కొండపల్లి వద్ద జరిగిన సైనిక శిక్షణ కార్యక్రమంలో ఆరుట్ల రామచంద్రారెడ్డి, భీమిరెడ్డి నర్సింహారెడ్డి, కోదండరామిరెడ్డి మొదలైనవారితోపాటు రామిరెడ్డి కూడా శిక్షణ పొందాడు.

రామిరెడ్డి గెరిళ్ళా దళాలను రూపొందించి స్వయంగా శిక్షణలు ఇచ్చాడు, నాటు తుపాకులు ఉపయోగించాడు. దళాలతో కలిసి తన పోరాట కాలంలో మొత్తం 21 (రాజాకార్ల స్థావరాల మీద 19 దాడులు) దాడులు నిర్వహించాడు. వాసాలమర్రి దగ్గర తహసీల్దార్ మీద దాడిచేసి 303 రైఫిల్ ను, వంగపల్లి రైల్వే పోలీసు స్టేషన్ మీద దాడిచేసి రెండు రైఫిళ్లు సంపాదించుకున్నాడు. తన వివిధ దాడుల్లో వందమంది రజాకార్లను చంపాడు.

## మరణం
1948 సెప్టెంబరు 13న శబాషీపురం దగ్గర నాగపురిలోని రజాకర్ల స్థావరంపై ఆకస్మిక దాడి నిర్వహించాడు. ఆ దాడిలో రామిరెడ్డి తొడల్లోకి పొత్తి కడుపులోకి తూటాలు దూసుకుపోయాయి. మొత్తానికి శతృవులకు దొరక్కుండా తనని తాను కాపాడుకొని కొడగండ్లలో ఉండిపోయాడు. మూడురోజులపాటు బయటికిరాకుండా అక్కడే ఉన్నాడు. అక్కడ సరైన చికిత్స దొరకలేదు, దొరికిన నాటు వైద్యం పనిచేయలేదు. ఆరోగ్యం విషమించింది. ఆ పరిస్థితుల్లో కూడా రజాకార్లను తప్పించుకొని గజ్వేల్ చేరుకొని, అక్కడినుండి కల్లు లారీ ఎక్కి హైదరాబాదుకు చేరుకున్నాడు. తీవ్రంగా గాయపడి చావుబతుకుల్లోవున్న రామిరెడ్డి భారత యూనియన్ మిలటరీ సహాయంతో ఉస్మానియా ఆసుపత్రిలో చేరాడు. చికిత్సపొందుతూ 1948, సెప్టెంబరు 18న చనిపోయాడు.

## మూలాలు

వర్గం:1920 జననాలు
వర్గం:1948 మరణాలు
వర్గం:యాదాద్రి భువనగిరి జిల్లా వ్యక్తులు
వర్గం:యాదాద్రి భువనగిరి జిల్లా స్వాతంత్ర్య సమర యోధులు
వర్గం:తెలంగాణ సాయుధ పోరాట యోధులు
వర్గం:తెలంగాణ విమోచనోద్యమంలో పాల్గొన్న యాదాద్రి భువనగిరి జిల్లా వ్యక్తులు
వర్గం:తెలంగాణ ఉద్యమకారులు
మా ఊరి పొలిమేర

**మా ఊరి పొలిమేర** 2021లో విడుదలైన తెలుగు సినిమా. ఆచార్య క్రియేషన్స్ బ్యానర్‌పై భోగేంద్రగుప్త నిర్మించిన ఈ సినిమాకు  డాక్టర్‌ అనిల్ విశ్వనాథ్‌ దర్శకత్వం వహించాడు. సత్యం రాజేష్, బాలాదిత్య, కామాక్షి భాస్కర్ల, గెటప్ శ్రీను, రవి వర్మ, చిత్రం శ్రీను ప్రధాన పాత్రల్లో నటించిన ఈ సినిమా  డిస్నీ+ హాట్‌స్టార్  ఓటీటీలో 10 డిసెంబర్ 2021న విడుదలైంది.
## కథ
జాస్తిపల్లి గ్రామంలో  కొమిరి (సత్యం రాజేశ్‌), జంగయ్య(బాలాదిత్య) అన్నదమ్ములు. అదే ఊరిలో ఉండే  బలిజ(గెటప్‌ శ్రీను) వారి స్నేహితుడు.  కొమిరి, బలిజ ఇద్దరు ఆటోడ్రైవర్‌లుగా పని చేస్తుంటే,  జంగయ్య పోలీస్ కానిస్టేబుల్ ఉద్యోగం సంపాదిస్తాడు. ఈ క్రమంలో ఊరి సర్పంచ్‌ రవి వర్మతో పాటు, కవిత(రమ్య) అనే గర్భిణి అనుమానాస్పద రీతిలో చనిపోతారు. ఈ మరణాలతో వారి జీవితాల్లో చోటు చేసుకున్న పరిణామాలు ఏమిటి?? అనంతరం ఏమి జరిగిందనేది మిగతా సినిమా కథ.
## నటీనటులు
*సత్యం రాజేష్  
*బాలాదిత్య  
*కామాక్షి భాస్కర్ల  
*గెటప్ శ్రీను  
*రవి వర్మ  
*చిత్రం శ్రీను

## సాంకేతిక నిపుణులు
*బ్యానర్:  ఆచార్య క్రియేషన్స్
*నిర్మాత:  భోగేంద్ర గుప్త
*కథ, స్క్రీన్‌ప్లే, దర్శకత్వం:  డాక్టర్‌ అనిల్ విశ్వనాథ్‌
*సంగీతం: జ్ఞాని
*సినిమాటోగ్రఫీ:   జగన్ చావలి
## మూలాలు

## బయటి లింకులు
* 
వర్గం:2021 తెలుగు సినిమాలు